title: Σύσταση του Συμβουλίου, της 11ης Ιουλίου 2017, σχετικά με το εθνικό πρόγραμμα μεταρρυθμίσεων της Ρουμανίας για το 2017 και τη διατύπωση γνώμης του Συμβουλίου σχετικά με το πρόγραμμα σύγκλισης της Ρουμανίας για το 2017

text:
               9.8.2017

               EL

               Επίσημη Εφημερίδα της Ευρωπαϊκής Ένωσης

               C 261/98

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 11ης Ιουλίου 2017
   σχετικά με το εθνικό πρόγραμμα μεταρρυθμίσεων της Ρουμανίας για το 2017 και τη διατύπωση γνώμης του Συμβουλίου σχετικά με το πρόγραμμα σύγκλισης της Ρουμανίας για το 2017
   (2017/C 261/22)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών (1), και ιδίως το άρθρο 9 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της Επιτροπής Απασχόλησης,
   Έχοντας υπόψη τη γνώμη της Οικονομικής και Δημοσιονομικής Επιτροπής,
   Έχοντας υπόψη τη γνώμη της Επιτροπής Κοινωνικής Προστασίας,
   Έχοντας υπόψη τη γνώμη της Επιτροπής Οικονομικής Πολιτικής,
   Εκτιμώντας τα ακόλουθα:

               (1)

               Στις 16 Νοεμβρίου 2016 η Επιτροπή εξέδωσε την Ετήσια Επισκόπηση της Ανάπτυξης, με την οποία σηματοδοτήθηκε η έναρξη του Ευρωπαϊκού Εξαμήνου του 2017 για τον συντονισμό των οικονομικών πολιτικών. Οι προτεραιότητες της Ετήσιας Επισκόπησης της Ανάπτυξης εγκρίθηκαν από το Ευρωπαϊκό Συμβούλιο στις 9-10 Μαρτίου 2017. Στις 16 Νοεμβρίου 2016, βάσει του κανονισμού (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου (2), η Επιτροπή εξέδωσε την έκθεση του μηχανισμού επαγρύπνησης, στην οποία η Ρουμανία δεν συγκαταλέγεται μεταξύ των κρατών μελών για τα οποία επρόκειτο να πραγματοποιηθεί εμπεριστατωμένη επισκόπηση.

               (2)

               Η έκθεση χώρας του 2017 για τη Ρουμανία δημοσιεύθηκε στις 22 Φεβρουαρίου 2017. Στην έκθεση αξιολογήθηκε η πρόοδος της Ρουμανίας όσον αφορά την εφαρμογή των συστάσεων ανά χώρα που εκδόθηκαν από το Συμβούλιο στις 12 Ιουλίου 2016, η συνέχεια που δόθηκε στις συστάσεις ανά χώρα που είχαν εκδοθεί κατά τα προηγούμενα έτη και η πρόοδος της Ρουμανίας ως προς την επίτευξη των εθνικών στόχων στο πλαίσιο της στρατηγικής «Ευρώπη 2020».

               (3)

               Στις 5 Μαΐου 2017 η Ρουμανία υπέβαλε το εθνικό πρόγραμμα μεταρρυθμίσεων για το 2017 και το πρόγραμμα σύγκλισης για το 2017. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (4)

               Οι σχετικές συστάσεις ανά χώρα ελήφθησαν υπόψη στον προγραμματισμό των Ευρωπαϊκών Διαρθρωτικών και Επενδυτικών Ταμείων (ΕΔΕΤ) για την περίοδο 2014-2020. Όπως προβλέπεται στο άρθρο 23 του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου (3), όταν είναι αναγκαίο για τη στήριξη της εφαρμογής των σχετικών συστάσεων του Συμβουλίου, η Επιτροπή μπορεί να ζητήσει από ένα κράτος μέλος να επανεξετάσει και να προτείνει τροποποιήσεις στην οικεία συμφωνία εταιρικής σχέσης και στα σχετικά προγράμματα. Η Επιτροπή έχει παράσχει περαιτέρω λεπτομέρειες σχετικά με το πώς θα μπορούσε να κάνει χρήση της διάταξης αυτής σε κατευθυντήριες γραμμές για την εφαρμογή των μέτρων που συνδέουν την αποτελεσματικότητα των ΕΔΕΤ με την υγιή οικονομική διακυβέρνηση.

               (5)

               Μεταξύ του 2009 και του 2015, η Ρουμανία επωφελήθηκε από τρία προγράμματα συνδρομής για τη στήριξη του ισοζυγίου πληρωμών που διαχειρίστηκαν από κοινού η Επιτροπή και το Διεθνές Νομισματικό Ταμείο με τη στήριξη της Παγκόσμιας Τράπεζας. Εκταμιεύσεις πραγματοποιήθηκαν μόνο στο πλαίσιο του πρώτου προγράμματος κατά την περίοδο 2009-2011, ενώ η συνδρομή για το 2011-2013 και το 2013-2015 ήταν προληπτική. Η εποπτεία μετά το πρόγραμμα από την Επιτροπή για την παρακολούθηση της ικανότητας της Ρουμανίας να αποπληρώσει τα δάνεια που χορηγήθηκαν στο πλαίσιο του πρώτου προγράμματος άρχισε τον Οκτώβριο του 2015 και θα συνεχιστεί έως ότου έχει αποπληρωθεί τουλάχιστον το 70 % του δανείου, το οποίο λήγει την άνοιξη του 2018.

               (6)

               Η Ρουμανία υπάγεται επί του παρόντος στο προληπτικό σκέλος του συμφώνου Σταθερότητας και Ανάπτυξης. Στο πρόγραμμα σύγκλισης του 2017, η κυβέρνηση σχεδιάζει ονομαστικό έλλειμμα 2,9 % του ΑΕγχΠ τόσο το 2017 όσο και το 2018 και σταδιακή μείωσή του στη συνέχεια σε 2,0 % του ΑΕγχΠ έως το 2020. Ο μεσοπρόθεσμος δημοσιονομικός στόχος, διαρθρωτικό έλλειμμα της τάξης του 1 % του ΑΕγχΠ, δεν αναμένεται να επιτευχθεί έως το 2020, δηλαδή εντός του χρονικού ορίζοντα του προγράμματος. Το εκ νέου υπολογισθέν (4) διαρθρωτικό ισοζύγιο αναμένεται να φθάσει το -2,6 % έως το 2020. Σύμφωνα με το πρόγραμμα σύγκλισης, ο δείκτης του χρέους γενικής κυβέρνησης προς το ΑΕγχΠ αναμένεται να αυξηθεί από 37,6 % του ΑΕγχΠ το 2016 σε 38,3 % του ΑΕγχΠ το 2018 και να μειωθεί στη συνέχεια σε 37,6 % του ΑΕγχΠ το 2020. Το μακροοικονομικό σενάριο στο οποίο στηρίζονται οι εν λόγω δημοσιονομικές προβολές είναι ευνοϊκό. Ο κύριος κίνδυνος δυσμενούς εξέλιξης της μακροοικονομικής προοπτικής απορρέει από τον χαμηλότερο αντίκτυπο των δημοσιονομικών και διαρθρωτικών μέτρων στις άμεσες και τις μεσοπρόθεσμες προοπτικές ανάπτυξης. Συγχρόνως, δεν έχουν προσδιοριστεί επαρκώς τα αναγκαία μέτρα στήριξης των προβλεπόμενων στόχων για το έλλειμμα. Επιπλέον, το σχέδιο νόμου για το ενιαίο μισθολόγιο συνιστά σημαντικό κίνδυνο δυσμενούς εξέλιξης σε σχέση με τις δημοσιονομικές προβλέψεις.

               (7)

               Στις 12 Ιουλίου 2016 το Συμβούλιο συνέστησε στη Ρουμανία να περιορίσει την απόκλιση από τον μεσοπρόθεσμο δημοσιονομικό στόχο το 2016 και να επιτύχει ετήσια δημοσιονομική προσαρμογή 0,5 % του ΑΕγχΠ το 2017, εκτός εάν ο μεσοπρόθεσμος δημοσιονομικός στόχος τηρηθεί με μικρότερη προσπάθεια. Με βάση τα απολογιστικά στοιχεία για το 2016 διαπιστώθηκε ότι η Ρουμανία παρουσιάζει σημαντική απόκλιση από τον μεσοπρόθεσμο δημοσιονομικό στόχο. Σύμφωνα με το άρθρο 121 παράγραφος 4 της ΣΛΕΕ και το άρθρο 10 παράγραφος 2 του κανονισμού (ΕΚ) αριθ. 1466/97, η Επιτροπή εξέδωσε προειδοποίηση προς τη Ρουμανία, στις 22 Μαΐου 2017, ότι το 2016 παρατηρήθηκε σημαντική απόκλιση από τον μεσοπρόθεσμο δημοσιονομικό στόχο. Στις 16 Ιουνίου 2017 το Συμβούλιο εξέδωσε μεταγενέστερη σύσταση (5) με την οποία επιβεβαιώνει την ανάγκη η Ρουμανία να λάβει τα αναγκαία μέτρα για να διασφαλίσει ότι ο ονομαστικός ρυθμός αύξησης των καθαρών πρωτογενών δημόσιων δαπανών (6) δεν θα υπερβεί το 3,3 % το 2017, ποσοστό που αντιστοιχεί σε ετήσια διαρθρωτική προσαρμογή ύψους 0,5 % του ΑΕγχΠ. Με βάση τις εαρινές προβλέψεις της Επιτροπής για το 2017, υπάρχει κίνδυνος σημαντικής απόκλισης από τη συνιστώμενη προσαρμογή το 2017.

               (8)

               Το 2018, με βάση τη δημοσιονομική κατάσταση της χώρας, αναμένεται περαιτέρω προσαρμογή της Ρουμανίας προς την επίτευξη του μεσοπρόθεσμου δημοσιονομικού στόχου της για διαρθρωτικό έλλειμμα 1 % του ΑΕγχΠ. Σύμφωνα με τον από κοινού συμφωνηθέντα πίνακα προσαρμογής στο πλαίσιο του συμφώνου Σταθερότητας και Ανάπτυξης, η εν λόγω προσαρμογή μεταφράζεται σε απαίτηση για ονομαστικό ρυθμό αύξησης των καθαρών πρωτογενών δημόσιων δαπανών που δεν θα υπερβεί το 4,3 %. Θα αντιστοιχεί σε διαρθρωτική προσαρμογή της τάξης του 0,5 % του ΑΕγχΠ. Σε περίπτωση μη αλλαγής των πολιτικών, υπάρχει κίνδυνος σημαντικής απόκλισης από την απαίτηση αυτή το 2018. Επιπλέον, σύμφωνα με τις εαρινές προβλέψεις της Επιτροπής του 2017, το έλλειμμα της γενικής κυβέρνησης θα ανέλθει σε 3,5 % και 3,7 % του ΑΕγχΠ για το 2017 και το 2018 αντίστοιχα, το οποίο υπερβαίνει την τιμή αναφοράς του 3 % του ΑΕγχΠ που προβλέπει η Συνθήκη. Συνολικά, το Συμβούλιο είναι της γνώμης ότι θα χρειαστούν σημαντικά περαιτέρω μέτρα από το 2017 για συμμόρφωση με τις διατάξεις του συμφώνου Σταθερότητας και Ανάπτυξης, λαμβανομένης υπόψη της έντονης επιδείνωσης των δημοσιονομικών προοπτικών, σύμφωνα με τη σύσταση που απευθύνθηκε στη Ρουμανία στις 16 Ιουνίου 2017 με σκοπό τη διόρθωση της σημαντικής απόκλισης από την πορεία προσαρμογής προς την επίτευξη του μεσοπρόθεσμου δημοσιονομικού στόχου.

               (9)

               Το δημοσιονομικό πλαίσιο της Ρουμανίας είναι υγιές, αλλά δεν τηρείται πλήρως. Ο προϋπολογισμός του 2016 παρουσίασε σημαντική απόκλιση από τον μεσοπρόθεσμο στόχο για διαρθρωτικό έλλειμμα της τάξης του 1 % του ΑΕγχΠ, παραβαίνοντας τον κανόνα περί ελλείμματος στο εθνικό δημοσιονομικό πλαίσιο. Ο προϋπολογισμός του 2017 παρουσίασε περαιτέρω απόκλιση από τους εθνικούς δημοσιονομικούς κανόνες. Το 2016, όπως και κατά τα προηγούμενα έτη, οι ρουμανικές αρχές δεν διαβίβασαν επικαιροποίηση της δημοσιονομικής στρατηγικής στο Κοινοβούλιο εντός του Αυγούστου, εντός δηλαδή της εκ του νόμου προβλεπομένης προθεσμίας. Ως εκ τούτου, η μεσοπρόθεσμη δημοσιονομική στρατηγική δεν έχει αποτελέσει τον γνώμονα για την ετήσια διαδικασία του προϋπολογισμού.

               (10)

               Λόγω των άνετων κεφαλαιακών αποθεμάτων ασφαλείας και της αυξημένης κερδοφορίας, η ευρωστία του τραπεζικού τομέα εξακολούθησε να βελτιώνεται το 2016. Οι ρουμανικές αρχές δεσμεύτηκαν να προβούν σε διεξοδική επισκόπηση της ποιότητας των στοιχείων ενεργητικού και σε άσκηση προσομοίωσης ακραίων καταστάσεων του τραπεζικού τομέα το 2018. Ο νόμος περί απαλλαγής από χρέη άρχισε να ισχύει τον Μάιο του 2016, αλλά οι κίνδυνοι για τον τραπεζικό τομέα έχουν περιοριστεί σε μεγάλο βαθμό από μια απόφαση του συνταγματικού δικαστηρίου που ορίζει ότι τα δικαστήρια θα πρέπει να αξιολογούν εάν οι δανειολήπτες συμμορφώνονται με τις νομικές διατάξεις περί οικονομικών δυσχερειών. Ο νόμος περί μετατροπής δανείων σε CHF που θέσπισε το Κοινοβούλιο τον Οκτώβριο του 2016 κρίθηκε πρόσφατα αντισυνταγματικός. Ωστόσο, οι επαναλαμβανόμενες νομοθετικές πρωτοβουλίες εξακολουθούν να συνιστούν απειλή για την προβλεψιμότητα του δικαίου, με πιθανές αρνητικές επιπτώσεις στην ψυχολογία των επενδυτών.

               (11)

               Η φοροδιαφυγή στη Ρουμανία είναι διαδεδομένη και οδηγεί σε μείωση των φορολογικών εσόδων και της φορολογικής δικαιοσύνης, καθώς και σε στρέβλωση της οικονομίας. Η Ρουμανία έχει σημειώσει περιορισμένη πρόοδο όσον αφορά τη σύσταση για τη χώρα για ενίσχυση της φορολογικής συμμόρφωσης και της είσπραξης των φόρων. Το 2016 οι διαδικασίες για την εγγραφή στα μητρώα ΦΠΑ και την επιστροφή ΦΠΑ τροποποιήθηκαν, ενώ σε εξέλιξη βρίσκεται και η εγκατάσταση σε ολόκληρη τη χώρα ηλεκτρονικών ταμειακών μηχανών που συνδέονται με την εφορία. Από το 2017 εφαρμόζεται ειδικό καθεστώς σε τομείς όπως τα ξενοδοχεία, η εστίαση και άλλοι συναφείς κλάδοι, όπου ο φόρος καθορίζεται ανεξάρτητα από την κλίμακα των εσόδων. Επιπλέον, εγκρίθηκαν περιορισμοί σχετικά με την αυτοαπασχόληση και τις οικογενειακές επιχειρήσεις, για την αποθάρρυνση της φοροαποφυγής. Το 2016 παρατηρήθηκε βελτίωση ως προς τη συμμόρφωση, για τις φορολογικές δηλώσεις και την καταβολή φόρων, αλλά οι κοινοί φορολογικοί και εργασιακοί έλεγχοι και επιθεωρήσεις δεν μπόρεσαν να αποφέρουν καλύτερα αποτελέσματα. Επιπλέον, το όριο κύκλου εργασιών για το φορολογικό καθεστώς των πολύ μικρών επιχειρήσεων αυξήθηκε σημαντικά, ενώ μειώθηκε ο συντελεστής, επιτρέποντας έτσι τη φορολογική συμμόρφωση εις βάρος των εσόδων του προϋπολογισμού. Οι προσεγγίσεις ανά τομέα και κατηγορία όσον αφορά τη φορολογία των επιχειρήσεων ενέχουν τον κίνδυνο επιβολής διοικητικού φόρτου τόσο στις επιχειρήσεις όσο και στη φορολογική αρχή και δεν συμβάλλουν στη βελτίωση της είσπραξης των φόρων.

               (12)

               Η κατανομή του διαθέσιμου εισοδήματος των νοικοκυριών (λαμβανομένου υπόψη του μεγέθους του νοικοκυριού) είναι ιδιαίτερα άνιση στη Ρουμανία, αποδυναμώνοντας έτσι τις δυνατότητες της χώρας για βιώσιμη και χωρίς αποκλεισμούς ανάπτυξη. Το πλουσιότερο 20 % του πληθυσμού έχει εισόδημα οκτώ και πλέον φορές υψηλότερο από το εισόδημα του φτωχότερου 20 %. Η αναλογία αυτή είναι σημαντικά υψηλότερη από τον μέσο όρο της Ένωσης. Οι ανισότητες αυτές οφείλονται σε μεγάλο βαθμό στην άνιση πρόσβαση στην ιατροφαρμακευτική περίθαλψη, την εκπαίδευση, τις υπηρεσίες και την αγορά εργασίας. Επιπλέον, η διαφορά της εισοδηματικής ανισότητας πριν και μετά τη φορολόγηση και τις κοινωνικές μεταβιβάσεις είναι μεταξύ των μικρότερων στην Ένωση. Ο κοινωνικός δείκτης αναφοράς, στον οποίο βασίζονται οι βασικές κοινωνικές παροχές, δεν έχει επικαιροποιηθεί από το 2008, το έτος καθιέρωσής του. Η αδήλωτη εργασία, στην οποία συμπεριλαμβάνεται η αμοιβή σε φακελάκι, εξακολουθεί να είναι διαδεδομένη και να επιβαρύνει τα φορολογικά έσοδα, να προκαλεί στρεβλώσεις στην οικονομία και να υπονομεύει τον δίκαιο χαρακτήρα και την αποτελεσματικότητα του φορολογικού συστήματος και του συστήματος κοινωνικών παροχών. Στο πλαίσιο ενός πιλοτικού σχεδίου πραγματοποιήθηκαν κοινές εθνικές επιθεωρήσεις από τις φορολογικές αρχές και τις επιθεωρήσεις εργασίας, αλλά αυτό δεν μπόρεσε να έχει συστημικό αντίκτυπο μέχρι σήμερα. Οι πόροι δεν εστιάζονται σε τομείς με τον υψηλότερο κίνδυνο φοροδιαφυγής, δίνεται περιορισμένη έμφαση στις αμοιβές σε φακελάκι και τα κατασταλτικά μέτρα υπερισχύουν των προληπτικών.

               (13)

               Τα αποτελέσματα στην αγορά εργασίας βελτιώθηκαν το 2016, έτος κατά το οποίο το ποσοστό ανεργίας άγγιξε το προ της κρίσεως χαμηλό επίπεδο. Το εργατικό δυναμικό εξακολουθεί να συρρικνώνεται, καθώς ο πληθυσμός γηράσκει και η μετανάστευση από τη χώρα παραμένει υψηλή. Τα χαμηλά ποσοστά ανεργίας συνδυάζονται με ένα από τα υψηλότερα ποσοστά αεργίας στην Ένωση. Ειδικότερα, τα ποσοστά απασχόλησης και επαγγελματικής δραστηριότητας για τους νέους, τις γυναίκες, τα άτομα χαμηλής ειδίκευσης, τα άτομα με αναπηρίες και τους Ρομά είναι πολύ χαμηλότερα από τον μέσο όρο της Ένωσης. Ο αριθμός των νέων που βρίσκονται εκτός απασχόλησης, εκπαίδευσης ή κατάρτισης παραμένει σε πολύ υψηλά επίπεδα.

               (14)

               Αν και βαίνει μειούμενος, ο κίνδυνος της φτώχειας ή του κοινωνικού αποκλεισμού είναι πολύ υψηλός, ιδίως για τις οικογένειες με παιδιά, τα άτομα με αναπηρία, τους Ρομά και τον αγροτικό πληθυσμό. Το 2016 εγκρίθηκε μια συνολική δέσμη μέτρων για την καταπολέμηση της φτώχειας σε μία πολιτική στροφή προς τη μεγαλύτερη μέριμνα για την παροχή υπηρεσιών σε συγκεκριμένες ομάδες του πληθυσμού. Προβλέπεται ένα πιλοτικό σχέδιο για την παροχή ολοκληρωμένων υπηρεσιών σε περιθωριοποιημένες κοινότητες. Η υλοποίησή του σε πανεθνικό επίπεδο θα βελτίωνε σημαντικά την επί του παρόντος περιορισμένη παροχή ολοκληρωμένων υπηρεσιών. Ως απάντηση στις διαδοχικές συστάσεις ανά χώρα, θεσπίστηκε νομοθεσία σχετικά με το ελάχιστο εισόδημα ένταξης, η οποία θα αρχίσει να ισχύει το 2018. Το ελάχιστο εισόδημα ένταξης αυξάνει την επάρκεια και την κάλυψη της κοινωνικής πρόνοιας. Συνδυάζει την παθητική στήριξη με υποχρεωτικά ενεργητικά μέτρα για την αγορά εργασίας και επιθεωρήσεις. Ωστόσο το δυναμικό ενεργοποίησης που ενέχει είναι μέτριο, εφόσον ο στόχος είναι τα ενεργητικά μέτρα πολιτικής για την αγορά εργασίας να αφορούν το 25 % των δικαιούχων έως το 2021.

               (15)

               Οι πολιτικές ενεργοποίησης έχουν ενισχυθεί στο πλαίσιο της μεταρρύθμισης του Εθνικού Οργανισμού Απασχόλησης. Οι μεταρρυθμίσεις περιλαμβάνουν πιο εξατομικευμένες υπηρεσίες υποστήριξης και ολοκληρωμένες υπηρεσίες για τα άτομα που αναζητούν εργασία και τους εργοδότες. Η προσέγγιση των νέων που βρίσκονται εκτός απασχόλησης, εκπαίδευσης ή κατάρτισης, καθώς και οι υπηρεσίες που τους προσφέρονται, βελτιώνονται. Ωστόσο, οι πολιτικές ενεργοποίησης που προσφέρονται στις ομάδες που είναι περισσότερο αποκομμένες από την αγορά εργασίας εξακολουθούν να είναι περιορισμένες και τα μέτρα ενεργοποίησης που πρόσφατα προτάθηκαν δεν εστιάζονται πλέον στις εν λόγω συγκεκριμένες ομάδες. Η κλίμακά τους και η σύνδεσή τους με τις κοινωνικές υπηρεσίες δεν επαρκούν ώστε να βελτιώσουν σημαντικά τη συμμετοχή στην αγορά εργασίας, ιδίως για τις ομάδες αυτές.

               (16)

               Η επάρκεια των συντάξεων και η φτώχεια των ηλικιωμένων έχουν σημαντικές πτυχές που αφορούν τη διάσταση του φύλου, καθώς, ανεξαρτήτως των υπολοίπων παραγόντων, τα χαμηλότερα όρια ηλικίας συνταξιοδότησης για τις γυναίκες συνεπάγονται χαμηλότερα συνταξιοδοτικά δικαιώματα. Η Ρουμανία συγκαταλέγεται στα πολύ λίγα κράτη μέλη που δεν προβλέπουν σύγκλιση των ορίων ηλικίας συνταξιοδότησης για τις γυναίκες και τους άνδρες. Ο νόμος περί εξίσωσης των ορίων ηλικίας συνταξιοδότησης ανδρών και γυναικών υποβλήθηκε στο Κοινοβούλιο το 2013. Μέχρι σήμερα έχει εγκριθεί μόνον από τη Γερουσία.

               (17)

               Δεδομένων των εξελίξεων στην παραγωγικότητα, της εισοδηματικής σύγκλισης και της ανταγωνιστικής θέσης της Ρουμανίας, οι αυξήσεις των μισθών του δημόσιου και του ιδιωτικού τομέα χρήζουν ιδιαίτερης προσοχής. Οι αυξήσεις των μισθών του δημόσιου τομέα μπορούν να μεταδοθούν και στον ιδιωτικό τομέα, επηρεάζοντας την ανταγωνιστικότητα της Ρουμανίας. Ο κατώτατος μισθός της Ρουμανίας, ενώ εξακολουθεί να είναι μεταξύ των χαμηλότερων στην Ένωση, έχει αυξηθεί σημαντικά τα τελευταία έτη. Οι ad hoc αυξήσεις των κατώτατων μισθών αύξησαν σημαντικά το ποσοστό των εργαζομένων που αμείβονται με τον κατώτατο μισθό και οδήγησαν πρόσφατα σε έντονη συμπίεση στο κάτω άκρο της μισθολογικής κλίμακας. Ως απάντηση σε σύσταση για τη χώρα, στις αρχές του 2016 συστήθηκε τριμερής ομάδα εργασίας για τη δημιουργία μηχανισμού καθορισμού των κατώτατων μισθών με βάση αντικειμενικά κριτήρια (οικονομικά, κοινωνικά και σχετιζόμενα με την αγορά εργασίας). Οι σχετικές εργασίες, όμως, σημείωσαν σημαντικές καθυστερήσεις και απαιτείται να συνεχιστούν καταλλήλως. Ο κοινωνικός διάλογος εξακολουθεί να χαρακτηρίζεται από ανεπαρκείς συλλογικές διαπραγματεύσεις σε κλαδικό επίπεδο και από θεσμικές αδυναμίες που περιορίζουν την αποτελεσματικότητα των μεταρρυθμίσεων.

               (18)

               Οι επαρκείς βασικές δεξιότητες είναι καίριας σημασίας για την εξεύρεση και διατήρηση καλών και σταθερών θέσεων απασχόλησης και την επιτυχή συμμετοχή στην οικονομική και κοινωνική ζωή. Οι διεθνείς έρευνες αναδεικνύουν σοβαρές ελλείψεις όσον αφορά τις βασικές δεξιότητες μεταξύ των Ρουμάνων εφήβων. Τα υψηλά ποσοστά πρόωρης εγκατάλειψης του σχολείου, το χαμηλό ποσοστό αποφοίτων τριτοβάθμιας εκπαίδευσης και το υψηλό ποσοστό μετανάστευσης από τη χώρα έχουν ως αποτέλεσμα την ανεπάρκεια της προσφοράς ειδικευμένου εργατικού δυναμικού. Η πρόσβαση σε ποιοτική κανονική εκπαίδευση είναι περιορισμένη σε αγροτικές περιοχές και ιδίως για τα παιδιά των Ρομά. Η δυσκολία προσέλκυσης καλών εκπαιδευτικών στις αγροτικές περιοχές και στα σχολεία όπου φοιτούν κυρίως Ρομά, σε συνδυασμό με τις συμπεριφορές διαχωρισμού και, συχνά, διακρίσεων, έχουν ως αποτέλεσμα χαμηλότερες εκπαιδευτικές επιδόσεις για τα παιδιά των Ρομά. Ως απάντηση σε επανειλημμένες συστάσεις για τη χώρα, η Ρουμανία θέσπισε και άρχισε να εφαρμόζει στρατηγική για τη μείωση της πρόωρης εγκατάλειψης του σχολείου. Τα πρόσφατα μέτρα περιλαμβάνουν ολοκληρωμένες παρεμβάσεις, πιλοτικό πρόγραμμα για ζεστό φαγητό, βελτιωμένο σύστημα επιστροφής των εξόδων μετακίνησης και κοινωνικά κουπόνια που ενθαρρύνουν την προσχολική εκπαίδευση φτωχών παιδιών. Για το φθινόπωρο του 2017 έχουν προγραμματιστεί μέτρα που βασίζονται σε μεμονωμένα έργα, με χρηματοδότηση της Ένωσης, για τη βελτίωση της ποιότητας της διδασκαλίας στα μειονεκτούντα σχολεία, ο δε εκσυγχρονισμός των προγραμμάτων σπουδών, αν και όχι πλήρης, βρίσκεται σε εξέλιξη. Η νομοθεσία για την εξάλειψη των διαχωρισμών βελτιώθηκε, συμπεριλαμβανομένης της ενίσχυσης των αρμοδιοτήτων των σχολικών επιθεωρήσεων για τον εν λόγω τομέα. Ωστόσο, εξακολουθεί να απουσιάζει η μεθοδολογία παρακολούθησης. Απαιτούνται περαιτέρω μέτρα για τη συνεχή πρόοδο όσον αφορά την καταπολέμηση των κοινωνικοοικονομικών ανισοτήτων στην εκπαίδευση. Η «Εγγύηση για τη νεολαία» έχει εν μέρει μόνο επιτύχει να απευθυνθεί σε όσους εγκαταλείπουν πρόωρα το σχολείο μέχρι στιγμής, ενώ τα προγράμματα δεύτερης ευκαιρίας δεν είναι άμεσα διαθέσιμα. Το σύστημα επαγγελματικής εκπαίδευσης και κατάρτισης δεν ευθυγραμμίζεται επαρκώς με τις ανάγκες της αγοράς εργασίας, η δε συμμετοχή στην εκπαίδευση των ενηλίκων είναι πολύ χαμηλή.

               (19)

               Ο πληθυσμός της Ρουμανίας έρχεται αντιμέτωπος με πενιχρά αποτελέσματα στον τομέα της υγείας. Η πρόσβαση σε ποιοτική ιατροφαρμακευτική περίθαλψη παρεμποδίζεται από την έλλειψη επαγγελματιών στον τομέα της υγείας, την ανεπαρκή χρηματοδότηση και την υπερβολική εξάρτηση από τα νοσοκομεία, καθώς και τη διαφθορά, πλήττοντας ιδίως άτομα με χαμηλό εισόδημα και σε αγροτικές περιοχές. Η διαφθορά, πέραν των άτυπων πληρωμών σε επαγγελματίες του τομέα της υγείας, αφορά και τις δημόσιες προμήθειες στα νοσοκομεία, την ασφαλιστική απάτη και τη δωροδοκία προς απόκτηση πιστοποιητικών που δίνουν δικαίωμα σε παροχές. Ως απάντηση σε σύσταση για τη χώρα και στο πλαίσιο της εκ των προτέρων αιρεσιμότητας για χρηματοδότηση από την Ένωση κατά την περίοδο 2014-2020, η Ρουμανία έλαβε ορισμένα μέτρα πολιτικής για τη στροφή από την ενδονοσοκομειακή στην εξωνοσοκομειακή περίθαλψη. Εκπονήθηκαν σχέδια περιφερειακής ιατροφαρμακευτικής περίθαλψης με στόχο τον προσδιορισμό των αναγκών σε υποδομές και υπηρεσίες, η δε εφαρμογή της εθνικής στρατηγικής για την υγεία τελεί υπό παρακολούθηση. Σύμφωνα με την εθνική στρατηγική καταπολέμησης της διαφθοράς για την περίοδο 2016-2020, θεσπίστηκε νομοθεσία για την αναμόρφωση του συστήματος πληροφόρησης για άτυπες πληρωμές και βελτιώθηκαν οι μισθοί των επαγγελματιών του τομέα της υγείας. Η στρατηγική καταπολέμησης της διαφθοράς περιλαμβάνει ολοκληρωμένα μέτρα στον τομέα της υγείας, μεταξύ άλλων για την προώθηση της λογοδοσίας και της διαφάνειας στις προσλήψεις διευθυντών νοσοκομείων. Ωστόσο, η ενίσχυση της κατ’ οίκον περίθαλψης, της περίθαλψης σε εξωτερικά ιατρεία και των συστημάτων παραπομπής ασθενών βρίσκεται ακόμη σε αρχικό στάδιο, οι άτυπες πληρωμές εξακολουθούν να είναι διαδεδομένες, η διαφάνεια στη διαχείριση των νοσοκομείων δεν έχει ακόμη εξασφαλιστεί και εκκρεμεί η έγκριση εθνικής στρατηγικής για το εργατικό δυναμικό στον τομέα της υγείας.

               (20)

               Η διοικητική ικανότητα και η ικανότητα χάραξης πολιτικής της Ρουμανίας πλήττονται από την αδιαφάνεια στις διαδικασίες και στη λήψη αποφάσεων, από τις επαχθείς διοικητικές διαδικασίες, από τη χαμηλή προσφυγή στην ποιοτική τεκμηρίωση, από τον ανεπαρκή συντονισμό μεταξύ των τομεακών πολιτικών και από την ευρέως διαδεδομένη διαφθορά. Η πρόοδος στη μεταρρύθμιση της δημόσιας διοίκησης είναι περιορισμένη. Οι οργανωτικές δομές εξακολουθούν να είναι ασταθείς, γεγονός το οποίο επηρεάζει την ανεξαρτησία και την αποτελεσματικότητα της δημόσιας διοίκησης. Το 2016 δρομολογήθηκαν στρατηγικές για τους δημοσίους υπαλλήλους, αλλά το νομοθετικό πλαίσιο δεν περιλαμβάνει ακόμη ορισμένους από τους κύριους στόχους, ιδίως όσον αφορά τα αντικειμενικά κριτήρια για την πρόσληψη προσωπικού, την αξιολόγηση και την επιβράβευση των επιδόσεων. Προτείνεται να εναρμονιστούν σε κάποιο βαθμό τα επίπεδα των μισθών, αλλά δεν υπάρχει σαφής σύνδεση μεταξύ επιδόσεων και αποδοχών σε κεντρικό και τοπικό επίπεδο. Οι ικανότητες και οι αρμοδιότητες του Εθνικού Οργανισμού Δημόσιας Διοίκησης χρειάζονται περαιτέρω ενίσχυση. Ορισμένα από τα μέτρα διαφάνειας όσον αφορά τη χάραξη πολιτικών, που εισήχθησαν το 2016, πρόκειται να ανακληθούν. Ο στρατηγικός σχεδιασμός και η εκτίμηση των κανονιστικών επιπτώσεων δεν έχουν παγιωθεί στη διοικητική πρακτική.

               (21)

               Οι ανεπαρκείς υποδομές μεταφορών, σε ποιότητα και ποσότητα, αποτελούν ένα εκ των βασικών αιτίων ανάσχεσης της οικονομικής ανάπτυξης στη Ρουμανία. Για να αντιμετωπίσει τις σχετικές ανεπάρκειες, ανταποκρινόμενη σε σύσταση για τη χώρα, η Ρουμανία εξέδωσε το ρυθμιστικό σχέδιο για τις μεταφορές το φθινόπωρο του 2016. Προκειμένου να επιταχυνθούν οι επενδύσεις σε οδικές υποδομές, η διαχείριση των επενδύσεων σε υποδομές διαχωρίστηκε από την υπηρεσία που είναι υπεύθυνη για τη διαχείριση των υποδομών. Το 2016 συστήθηκε ένας φορέας για τη μεταρρύθμιση του σιδηροδρομικού συστήματος, που θα αρχίσει να λειτουργεί έως τα μέσα του 2017.

               (22)

               Η Ρουμανία έχει εσχάτως έναν από τους υψηλότερους δείκτες επενδύσεων στην Ένωση. Ωστόσο, το 2016 οι δημόσιες επενδύσεις μειώθηκαν, λόγω, μεταξύ άλλων, της χαμηλής αξιοποίησης κονδυλίων της Ένωσης. Το υψηλό ποσοστό απορρόφησης και η αποτελεσματική χρήση της χρηματοδότησης της Ένωσης έχουν καίρια σημασία προκειμένου η Ρουμανία να αξιοποιήσει το δυναμικό ανάπτυξής της σε βασικούς τομείς όπως, ιδίως, οι μεταφορές ή τα απόβλητα. Η ποιότητα των δημόσιων επενδύσεων υπονομεύθηκε, μεταξύ άλλων, από αδυναμίες στη διαχείριση και από αλλαγή των προτεραιοτήτων. Ως απάντηση σε σύσταση για τη χώρα, ελάχιστη πρόοδος σημειώθηκε όσον αφορά την ενίσχυση της ιεράρχησης και της προετοιμασίας των έργων στις δημόσιες επενδύσεις. Από τον Αύγουστο του 2016, έχει ζητηθεί από τα υπουργεία να λαμβάνουν υπόψη τις επενδυτικές προτεραιότητες στα σχέδια δαπανών τους, αλλά δεν έχουν ληφθεί άλλα μέτρα για την ενίσχυση του ρόλου του υπουργείου Οικονομικών στην ιεράρχηση των επενδύσεων και στον καλύτερο συντονισμό της προετοιμασίας των έργων δημοσίων επενδύσεων μεταξύ των υπουργείων. Η έγκριση του εθνικού σχεδίου διαχείρισης των αποβλήτων και του προγράμματος πρόληψης της δημιουργίας αποβλήτων αναμενόταν να πραγματοποιηθεί έως το τέλος του 2016, αλλά εξακολουθεί να εκκρεμεί. Τα σχέδια είναι επίσης αναγκαία για τη βελτίωση της διακυβέρνησης και της εφαρμογής της νομοθεσίας, ώστε οι εθνικοί και οι ενωσιακοί πόροι να αξιοποιηθούν για την επίτευξη περιβαλλοντικών προτύπων ενωσιακού επιπέδου.

               (23)

               Οι αποτελεσματικές δημόσιες προμήθειες είναι βασικός παράγοντας για την επίτευξη των στρατηγικών στόχων και την αντιμετώπιση των βασικών προκλήσεων πολιτικής στη Ρουμανία, οι οποίες περιλαμβάνουν την αποδοτικότητα των δημοσίων δαπανών, τον εκσυγχρονισμό της δημόσιας διοίκησης, την καταπολέμηση της διαφθοράς και την προώθηση της καινοτομίας και της βιώσιμης και χωρίς αποκλεισμούς ανάπτυξης. Είναι επίσης καίριας σημασίας για την εμπιστοσύνη των πολιτών στις δημόσιες αρχές και στη δημοκρατία. Η Ρουμανία έλαβε προσφάτως μέτρα για την υλοποίηση της στρατηγικής και του σχεδίου δράσης για τις δημόσιες προμήθειες. Σε συνέχεια του νόμου για τις δημόσιες προμήθειες που ισχύει από τον Μάιο του 2016, εγκρίθηκε εκτελεστική νομοθεσία περί δημοσίων προμηθειών και προμηθειών στους τομείς κοινής ωφέλειας τον Ιούνιο του 2016, η δευτερογενής νομοθεσία για τις συμβάσεις παραχώρησης είχε εγκριθεί έως τα τέλη του 2016 και το εθνικό πρόγραμμα δράσης για τις δημόσιες προμήθειες προβλέπει την πρόληψη και τον έλεγχο της διαφθοράς. Ωστόσο, πολλά σημαντικά μέτρα στο πλαίσιο της στρατηγικής εξακολουθούν να εκκρεμούν, όπως η ενίσχυση των ελέγχων και άλλα μέτρα για την καταπολέμηση της διαφθοράς, η ολοκληρωμένη εφαρμογή των ηλεκτρονικών προμηθειών και η κατάρτιση των αρμόδιων υπαλλήλων για τις δημόσιες προμήθειες.

               (24)

               Πάνω από το 45 % του πληθυσμού της Ρουμανίας ζει σε αγροτικές περιοχές, οι οποίες υστερούν πολύ σε σύγκριση με τις αστικές περιοχές όσον αφορά την απασχόληση και την εκπαίδευση, την πρόσβαση σε υπηρεσίες και υποδομές και την ευμάρεια. Ανταποκρινόμενη σε σύσταση για τη χώρα να βελτιώσει την πρόσβαση σε ολοκληρωμένες δημόσιες υπηρεσίες, να επεκτείνει τις βασικές υποδομές και να προωθήσει την οικονομική διαφοροποίηση, ιδίως στις αγροτικές περιοχές, η Ρουμανία ενέκρινε το 2016 συνολική δέσμη μέτρων για την αγροτική ανάπτυξη, τον εκσυγχρονισμό των μικρών γεωργικών εκμεταλλεύσεων, τη στήριξη μη γεωργικών ΜΜΕ, τις επενδύσεις σε υποδομές, συμπεριλαμβανομένων των κοινωνικών υπηρεσιών και της εκπαίδευσης, καθώς και την προώθηση της τυπικής απασχόλησης. Η μακροπρόθεσμη επιτυχία τους θα εξαρτηθεί από την ικανότητα ανάπτυξης των πιλοτικών δράσεων σε μεγαλύτερη κλίμακα και την ικανότητα αποτελεσματικής στόχευσης και απορρόφησης των διαθέσιμων κονδυλίων της Ένωσης.

               (25)

               Οι κρατικές επιχειρήσεις διαδραματίζουν σημαντικό ρόλο στην οικονομία, ιδίως σε βασικούς τομείς υποδομών. Οι αδυναμίες στη διακυβέρνηση των κρατικών επιχειρήσεων μεταφράζονται σε χαμηλότερη κερδοφορία σε σχέση με τις επιχειρήσεις του ιδιωτικού τομέα, με αρνητικές επιπτώσεις για τα δημόσια οικονομικά. Ανταποκρινόμενη σε σύσταση για τη χώρα, η Ρουμανία πέτυχε σημαντική πρόοδο ως προς τη βελτίωση της εταιρικής διακυβέρνησης των κρατικών επιχειρήσεων. Οι καταστατικές διατάξεις που υποστηρίζουν την κύρια νομοθεσία για την εταιρική διακυβέρνηση των κρατικών επιχειρήσεων εγκρίθηκαν γρήγορα, το φθινόπωρο του 2016. Το νομοθετικό πλαίσιο ακολουθεί τις ορθές διεθνείς πρακτικές για τη διαφάνεια κατά τον διορισμό μελών διοικητικών συμβουλίων και διοίκησης των κρατικών επιχειρήσεων, παρέχει δε στο υπουργείο Οικονομικών ειδικές εξουσίες παρακολούθησης και επιβολής. Ελήφθησαν επίσης μέτρα για να γίνουν ευρύτερα γνωστοί οι νέοι κανόνες μεταξύ των τοπικών αρχών και δημοσιοποιήθηκαν δημοσιονομικά στοιχεία σχετικά με τις κρατικές επιχειρήσεις. Ωστόσο, οι καθυστερήσεις στον διορισμό επαγγελματικών ανωτάτων στελεχών εγείρουν ανησυχίες σχετικά με την περαιτέρω εφαρμογή.

               (26)

               Η ανταγωνιστικότητα της Ρουμανίας πλήττεται από αδυναμίες στη μη σχετιζόμενη με το κόστος ανταγωνιστικότητα και από διαρθρωτικά εμπόδια στη μετάβαση προς μια οικονομία υψηλότερης προστιθέμενης αξίας. Μεταξύ αυτών είναι οι πολύπλοκες διοικητικές διαδικασίες. Ανταποκρινόμενη σε σύσταση για τη χώρα, το 2016 η Ρουμανία εξέδωσε πολλές νομοθετικές πράξεις ώστε να απλουστευθούν οι διοικητικές διαδικασίες και να διευκολυνθεί η σχέση μεταξύ των πολιτών και της δημόσιας διοίκησης, ωστόσο αυτό αφορά λίγες μόνον διαδικασίες.

               (27)

               Η διαφθορά εξακολουθεί να υφίσταται σε όλα τα επίπεδα και να αποτελεί εμπόδιο για την επιχειρηματική δραστηριότητα. Η Ρουμανία σημείωσε ουσιαστική πρόοδο όσον αφορά ένα μεγάλο μέρος της μεταρρύθμισης του συστήματος απονομής δικαιοσύνης και την καταπολέμηση της διαφθοράς υψηλού επιπέδου. Ωστόσο, εξακολουθούν να απαιτούνται βασικά βήματα για να αντιμετωπιστούν οι ανησυχίες στους τομείς αυτούς, ούτως ώστε οι μεταρρυθμίσεις να είναι βιώσιμες και αμετάκλητες. Σημειώθηκε πρόοδος όσον αφορά τον σχεδιασμό περαιτέρω μέτρων για την πρόληψη και την καταπολέμηση της διαφθοράς, ιδίως στο πλαίσιο της τοπικής αυτοδιοίκησης, αλλά εξακολουθούν να υπάρχουν σημαντικές προκλήσεις όσον αφορά την αποτελεσματική εφαρμογή της εθνικής στρατηγικής για την καταπολέμηση της διαφθοράς, που εγκρίθηκε το 2016. Απαιτούνται προσπάθειες όσον αφορά τον σεβασμό της ανεξαρτησίας της δικαιοσύνης στον δημόσιο βίο της Ρουμανίας, την ολοκλήρωση των μεταρρυθμίσεων του ποινικού και του αστικού κώδικα και τη διασφάλιση της αποτελεσματικότητας στην εκτέλεση των δικαστικών αποφάσεων. Στο πλαίσιο του μηχανισμού συνεργασίας και ελέγχου, η Ρουμανία δέχεται συστάσεις στους τομείς της δικαστικής μεταρρύθμισης και της καταπολέμησης της διαφθοράς. Οι τομείς αυτοί δεν καλύπτονται, επομένως, από τις ανά χώρα συστάσεις για τη Ρουμανία.

               (28)

               Στο πλαίσιο του Ευρωπαϊκού Εξαμήνου του 2017, η Επιτροπή διενήργησε διεξοδική ανάλυση της οικονομικής πολιτικής της Ρουμανίας και τη δημοσίευσε στην έκθεση του 2017 για τη χώρα. Επίσης, αξιολόγησε το πρόγραμμα σύγκλισης για το 2017, το εθνικό πρόγραμμα μεταρρυθμίσεων για το 2017 και τη συνέχεια που δόθηκε στις συστάσεις που είχαν απευθυνθεί προς τη Ρουμανία κατά τα προηγούμενα έτη. Έλαβε υπόψη όχι μόνον τη συνάφειά τους για την άσκηση βιώσιμης δημοσιονομικής και κοινωνικοοικονομικής πολιτικής στη Ρουμανία, αλλά και τη συμμόρφωσή τους με τους κανόνες και τις κατευθύνσεις της Ένωσης, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης, μέσω της συνεκτίμησης στοιχείων σε επίπεδο Ένωσης κατά τη διαμόρφωση μελλοντικών εθνικών αποφάσεων.

               (29)

               Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σύγκλισης για το 2017 και η γνώμη (7) του αποτυπώνεται ιδίως στη σύσταση 1 κατωτέρω,

         ΣΥΝΙΣΤΑ στη Ρουμανία να λάβει μέτρα το 2017 και το 2018 προκειμένου:

               1.

               Το 2017, να εξασφαλίσει τη συμμόρφωση με τη σύσταση του Συμβουλίου της 16ης Ιουνίου 2017 με σκοπό τη διόρθωση της σημαντικής παρατηρηθείσας απόκλισης από την πορεία προσαρμογής προς την επίτευξη του μεσοπρόθεσμου δημοσιονομικού στόχου. Το 2018, να καταβάλει ουσιαστική δημοσιονομική προσπάθεια, σύμφωνα με τις απαιτήσεις του προληπτικού σκέλους του συμφώνου Σταθερότητας και Ανάπτυξης. Να εξασφαλίσει την πλήρη εφαρμογή του δημοσιονομικού πλαισίου. Να ενισχύσει τη φορολογική συμμόρφωση και την είσπραξη φόρων. Να καταπολεμήσει την αδήλωτη εργασία, μεταξύ άλλων μέσω της διασφάλισης της συστηματικής χρήσης ολοκληρωμένων ελέγχων.

               2.

               Να ενισχύσει τις στοχοθετημένες πολιτικές ενεργοποίησης και τις ολοκληρωμένες δημόσιες υπηρεσίες, με ιδιαίτερη έμφαση στα άτομα που είναι περισσότερο αποκομμένα από την αγορά εργασίας. Να θεσπίσει νομοθεσία που θα εξισώνει την ηλικία συνταξιοδότησης για τους άνδρες και τις γυναίκες. Να καθιερώσει διαφανή μηχανισμό καθορισμού κατώτατων μισθών, σε διαβούλευση με τους κοινωνικούς εταίρους. Να βελτιώσει την πρόσβαση σε ποιοτική κανονική εκπαίδευση, ιδίως για τους Ρομά και τα παιδιά στις αγροτικές περιοχές. Στην ιατροφαρμακευτική περίθαλψη, να στραφεί προς την περίθαλψη σε εξωτερικά ιατρεία και να ελέγξει τις άτυπες πληρωμές.

               3.

               Να θεσπίσει νομοθεσία για να εξασφαλίσει μια επαγγελματική και ανεξάρτητη δημόσια διοίκηση, με την εφαρμογή αντικειμενικών κριτηρίων. Να ενισχύσει την ιεράρχηση και την προετοιμασία των έργων δημόσιων επενδύσεων. Να διασφαλίσει την έγκαιρη, πλήρη και διατηρήσιμη εφαρμογή της εθνικής στρατηγικής για τις δημόσιες προμήθειες.

      Βρυξέλλες, 11 Ιουλίου 2017.

            Για το Συμβούλιο

            Ο Πρόεδρος

         T. TÕNISTE

      (1)  ΕΕ L 209 της 2.8.1997, σ. 1.

      (2)  Κανονισμός (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (ΕΕ L 306 της 23.11.2011, σ. 25).

      (3)  Κανονισμός (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 (ΕΕ L 347 της 20.12.2013, σ. 320).

      (4)  Κυκλικά προσαρμοσμένο ισοζύγιο, μη συνυπολογιζομένων έκτακτων και άλλων προσωρινών μέτρων, όπως υπολογίσθηκε εκ νέου από την Επιτροπή με χρησιμοποίηση της από κοινού συμφωνηθείσας μεθοδολογίας.

      (5)  Σύσταση του Συμβουλίου της 16ης Ιουνίου 2017 με σκοπό τη διόρθωση της σημαντικής παρατηρηθείσας απόκλισης από την πορεία προσαρμογής προς την επίτευξη του μεσοπρόθεσμου δημοσιονομικού στόχου στη Ρουμανία (ΕΕ C 216 της 6.7.2017, σ. 1).

      (6)  Οι καθαρές δημόσιες δαπάνες αποτελούνται από τις συνολικές δημόσιες δαπάνες εξαιρουμένων των δαπανών για τόκους, των δαπανών για προγράμματα της Ένωσης που αναπληρώνονται στο σύνολό τους από ενωσιακά κονδύλια και των αλλαγών μη διακριτικής ευχέρειας στη χρηματοδότηση των παροχών ανεργίας. Ο εθνικά χρηματοδοτούμενος ακαθάριστος σχηματισμός παγίου κεφαλαίου εξομαλύνεται σε διάστημα τετραετίας. Συνυπολογίζονται τα μέτρα διακριτικής ευχέρειας ή οι αυξήσεις εσόδων που είναι υποχρεωτικές διά νόμου. Έκτακτα μέτρα από πλευράς τόσο εσόδων όσο και δαπανών συμψηφίζονται.

      (7)  Δυνάμει του άρθρου 9 παράγραφος 2 του κανονισμού (ΕΚ) αριθ. 1466/97.


Avis juridique important

|

31985H0248

85/248/ΕΟΚ: Σύσταση του Συμβουλίου της 22ας Απριλίου 1985 για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1975) (τέταρτο ΕΤΑ) κατά το οικονομικό έτος 1983

Επίσημη Εφημερίδα αριθ. L 112 της 25/04/1985 σ. 0054 - 0054

***** ΣΥΣΤΑΣΗ ΤΟΥ ΣΥΜΒΟΥΛΙΟΥ  της 22ας Απριλίου 1985  για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1975) (τέταρτο ΕΤΑ) κατά το οικονομικό έτος 1983  (85/248/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206β,  τη σύμβαση ΑΚΕ-ΕΟΚ της Λομέ, που υπογράφηκε στις 28 Φεβρουαρίου 1975,  την απόφαση 76/568/ΕΟΚ του Συμβουλίου της 29ης Ιουνίου 1976 περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1),  την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητας (2), που υπογράφηκε στις 11 Ιουλίου 1975, και ιδίως το άρθρο 31 παράγραφος 3,  τον δημοσιονομικό κανονισμό της 27ης Ιουλίου 1976 για το τέταρτο Ευρωπαϊκό Ταμείο Αναπτύξεως (3), και ιδίως τα άρθρα 64 μέχρι 67,  έχοντας εξετάσει το λογαριασμό διαχειρίσεως και τον ισολογισμό της λειτουργίας του Ευρωπαϊκού Ταμείου Αναπτύξεως (1975) (τέταρτο ΕΤΑ), που εγκρίθηκαν στις 31 Δεκεμβρίου 1983, καθώς και την έκθεση του Ελεγκτικού Συνεδρίου για το οικονομικό έτος 1983, που συνοδεύεται από τις απαντήσεις της Επιτροπής (4),  Εκτιμώντας:  ότι, δυνάμει του άρθρου 31 παράγραφος 3 της εσωτερικής συμφωνίας, η απαλλαγή από την ευθύνη για τη διαχείριση του Ευρωπαϊκού Ταμείου Αναπτύξεως (1975) (τέταρτο ΕΤΑ) παρέχεται στην Επιτροπή, σύμφωνα με τη διαδικασία του άρθρου 206 της συνθήκης·  ότι η εκτέλεση των εργασιών του Ευρωπαϊκού Ταμείου Αναπτύξεως (1975) (τέταρτο ΕΤΑ), εκ μέρους της Επιτροπής, κατά το οικονομικό έτος 1983, ήταν στο σύνολό της ικανοποιητική,  ΣΥΝΙΣΤΑ:  στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1975) (τέταρτο ΕΤΑ), για το οικονομικό έτος 1983.  Βρυξέλλες, 22 Απριλίου 1985.  Για το Συμβούλιο  Ο Πρόεδρος  F. M. PANDOLFI  (1) ΕΕ αριθ. L 176 της 1. 7. 1976, σ. 8.  (2) ΕΕ αριθ. L 25 της 30. 1. 1976, σ. 168.  (3) ΕΕ αριθ. L 229 της 20. 8. 1976, σ. 9.  (4) ΕΕ αριθ. C 348 της 31. 12. 1984, σσ. 121, 240.


Avis juridique important

|

31998H0477

98/477/ΕΚ: Σύσταση της Επιτροπής της 22ας Ιουλίου 1998 σχετικά με τις αναγκαίες πληροφορίες που πρέπει να συνοδεύουν τις αιτήσεις για την αξιολόγηση του επιδημιολογικού καθεστώτος μιας χώρας σε σχέση με τις μεταδοτικές σπογγώδεις εγκεφαλοπάθειες [κοινοποιηθείσα υπό τον αριθμό Ε(1998) 2268] (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 212 της 30/07/1998 σ. 0058 - 0061

ΣΥΣΤΑΣΗ ΤΗΣ ΕΠΙΤΡΟΠΗΣ της 22ας Ιουλίου 1998 σχετικά με τις αναγκαίες πληροφορίες που πρέπει να συνοδεύουν τις αιτήσεις για την αξιολόγηση του επιδημιολογικού καθεστώτος μιας χώρας σε σχέση με τις μεταδοτικές σπογγώδεις εγκεφαλοπάθειες [κοινοποιηθείσα υπό τον αριθμό Ε(1998) 2268] (Κείμενο που παρουσιάζει ενδιαφέρον για τον ΕΟΧ) (98/477/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη της Ευρωπαϊκής Κοινότητας, και ιδίως το άρθρο 155,Εκτιμώντας:(1) ότι οι νέες πληροφορίες που δημοσιεύθηκαν στο Ηνωμένο Βασίλειο στηρίζουν περαιτέρω την υπόθεση ότι η έκθεση στον παθογόνο παράγοντα της σπογγώδους εγκεφαλοπάθειας των βοοειδών (ΣΕΒ) συνδέεται με τη νέα μορφή της νόσου Creuzfeldt-Jakob που προσβάλλει τον άνθρωπο 7 ότι, στις 16 Σεπτεμβρίου 1997, η συμβουλευτική επιτροπή για τη σπογγώδη εγκεφαλοπάθεια (SEAC) του Ηνωμένου Βασιλείου συμπέρανε ότι οι πρόσφατες έρευνες παρέχουν αναμφισβήτητες νέες αποδείξεις ότι ο παράγων που προκαλεί τη ΣΕΒ ταυτίζεται με τον παράγοντα που προκαλεί τη νέα μορφή της νόσου Creuzfeldt-Jakob στον άνθρωπο 7 ότι, στις 18 Σεπτεμβρίου 1997, η συμβουλευτική επιτροπή για τους επικίνδυνους παθογόνους παράγοντες (ACDP) κατέληξε στο συμπέρασμα ότι ο παράγων της ΣΕΒ πρέπει πλέον να χαρακτηριστεί ως παθογόνος παράγων για τον άνθρωπο 7 ότι, στις 26 Νοεμβρίου 1997, η Επιτροπή εξέδωσε την οδηγία 97/65/ΕΚ, η οποία κατέταξε τους παθογόνους παράγοντες της ΣΕΒ και των άλλων ΜΣΕ των ζώων στην ίδια ομάδα κινδύνου με τον παθογόνο παράγοντα που προκαλεί τη νόσο Creuzfeldt-Jakob στον άνθρωπο 7(2) ότι το Συμβούλιο, στις 31 Μαρτίου 1998, κάλεσε την Επιτροπή να υποβάλει την ενδεδειγμένη πρόταση όσον αφορά το ειδικό υλικό κινδύνου μετά τα συμπεράσματα της συνόδου του διεθνούς γραφείου επιζωοτιών (ΔΓΕ) τον Μάιο 1998 7 ότι η Επιτροπή επιβεβαίωσε εκ νέου την πρόθεσή της να καταρτίσει μια ευρύτερη κοινοτική πρόταση με βάση το άρθρο 100 Α, με συμμετοχή τόσο του Συμβουλίου όσο και του Ευρωπαϊκού Κοινοβουλίου 7 ότι το κεφάλαιο 3.2.13 του κώδικα του ΔΓΕ για τη ΣΕΒ συνιστά να λαμβάνεται υπόψη το επιδημιολογικό καθεστώς όταν διενεργούνται εισαγωγές από μια χώρα ή περιοχή 7(3) ότι μια εκτίμηση επικινδυνότητας που βασίζεται σε αποδεκτή επιστημονική μεθοδολογία μπορεί να αποδείξει ότι σε ορισμένες χώρες υπάρχει σημαντικά μεγαλύτερος κίνδυνος έκθεσης των ζώων ή του άνθρώπου σε μεταδοτικές σπογγώδεις εγκεφαλοπάθειες (ΜΣΕ) 7 ότι μια ενδελεχής επιδημιολογική αξιολόγηση που θα διεξαχθεί με κοινά πρότυπα μέσω κοινοτικής διαδικασίας θα παράσχει τις αναγκαίες πληροφορίες σχετικά με το καθεστώς κάθε χώρας 7(4) ότι η επιστημονική επιτροπή καθοδήγησης (ΕΕΚ), στη γνωμοδότησή της, της 23ης Ιανουαρίου 1998, καθόρισε τον πίνακα των παραγόντων που προσδιορίζουν το γεωγραφικό κίνδυνο σε μια δεδομένη γεωγραφική περιοχή 7 ότι η ΕΕΚ, στη γνωμοδότησή της στις 19 και 20 Φεβρουαρίου 1998, καθόρισε το περιεχόμενο ενός πλήρους φακέλου επιδημιολογικού καθεστώτος σε σχέση με τις ΜΣΕ 7(5) ότι το έργο των χωρών κατά την προετοιμασία της αίτησης για την αναγνώριση του επιδημιολογικού καθεστώτος μιας χώρας σε σχέση με τις ΜΣΕ θα διευκολυνθεί εάν οι πληροφορίες παρουσιάζονται σύμφωνα με την ως άνω επιστημονική γνώμη 7 ότι η αξιολόγηση των εν λόγω αιτήσεων θα διευκολυνθεί εάν τα δεδομένα παρουσιάζονται σύμφωνα με την ως άνω επιστημονική γνώμη 7(6) ότι η Επιτροπή θα βασίζει την προσέγγισή της σχετικά με το επιδημιολογικό καθεστώς στη γνώμη της ΕΕΚ 7 ότι, επομένως, η Επιτροπή ενθαρρύνει τις χώρες να υποβάλουν φάκελο σύμφωνα με την παρούσα σύσταση,ΣΥΝΙΣΤΑ:1. Τα κράτη μέλη καλούνται να υποβάλουν, το συντομότερο δυνατό και κατά προτίμηση πριν από την 1η Οκτωβρίου 1998, αίτηση για την αναγνώριση του επιδημιολογικού καθεστώτος τους σε σχέση με τις ΜΣΕ, σε μία τουλάχιστον από τις επίσημες γλώσσες της Κοινότητας.2. Τα κράτη μέλη πρέπει να μεριμνούν ώστε τα δικαιολογητικά έγγραφα που συνοδεύουν την αίτηση να προετοιμάζονται και να παρουσιάζονται σύμφωνα με τις συστάσεις του παραρτήματος.3. Όλες οι αιτήσεις αναγνώρισης, καθώς και τα αιτήματα για συμπληρωματικές πληροφορίες, πρέπει να απευθύνονται στη ακόλουθη διεύθυνση:Ευρωπαϊκή ΕπιτροπήΓενική Διεύθυνση Πολιτικής Καταναλωτών και Προστασίας της Υγείας του ΚαταναλωτήΓΔ ΧΧΙV/Β.1Rue de la Loi/Wetstraat 2001049 Bruxelles/Brusselτηλ: (32-2)295 39 62, φαξ: (32-2)296 63 01,e-mail: tse-status@dg24.cec.be4. Οι τρίτες χώρες μπορούν να επωφεληθούν από τις δυνατότητες που προβλέπονται στην παρούσα σύσταση.5. Οι υπηρεσίες της Επιτροπής θα προβούν στην αξιολόγηση των φακέλων και θα ζητήσουν από την επιστημονική επιτροπή καθοδήγησης να διατυπώσει γνώμη για όλες τις αιτήσεις.Για την ΕπιτροπήFranz FISCHLERΜέλη της ΕπιτροπήςΠΑΡΑΡΤΗΜΑ Πληροφορίες που πρέπει να συνοδεύουν μια αίτηση για αναγνώριση του επιδημιολογικού καθεστώτος Όλα τα δεδομένα πρέπει να παρέχονται σε ετήσια βάση και κατά προτίμηση από το 1980 μέχρι σήμερα, τουλάχιστον όμως από το 1998 και μετά.Τα κράτη που υποβάλλουν την αίτηση πρέπει να καταβάλλουν κάθε προσπάθεια ούτως ώστε να παρέχουν πλήρεις και αξιόπιστες πληροφορίες. Τα δεδομένα τα οποία είτε δεν παρέχονται είτε θεωρούνται ελλιπή ή μη ικανοποιητικά, ενδέχεται να χρειαστεί να αντικατασταθούν από υποθέσεις σύμφωνα με τα χείριστα δυνατά σενάρια, για τις ανάγκες της εκτίμησης επικινδυνότητας.Οι παρεχόμενες πληροφορίες πρέπει να αφορούν: 1. Τη δομή και τη δυναμική των πληθυσμών βοοειδών και αιγοπροβάτων α) απόλυτοι αριθμοί ζώων για κάθε ζωικό είδος και φυλή, εν ζωή και κατά τη στιγμή της σφαγής 7β) κατανομή των ηλικιών των ζώων αναλόγως του ζωικού είδους και της φυλής, του φύλου και του τύπου 7γ) κατανομή των ηλικιών των ζώων αναλόγως του ζωικού είδους και της φυλής, του φύλου και του τύπου κατά τη στιγμή της σφαγής 7δ) γεωγραφική κατανομή των ζώων αναλόγως του ζωικού είδους και της φυλής 7ε) γεωγραφική κατανομή των ζώων αναλόγως του κτηνοτροφικού συστήματος, του μεγέθους της αγέλης και του παραγωγικού σκοπού 7στ) σύστημα ταυτοποίησης και ικανότητες εντοπισμού των ζώων.2. Το εμπόριο ζώων α) εισαγωγές και εξαγωγές 7β) συναλλαγές εντός της γεωγραφικής περιοχής 7γ) εισαγωγές εμβρύων και σπέρματος 7δ) χρήση των εισαγόμενων ζώων, εμβρύων ή σπέρματος 7ε) μηχανισμοί που χρησιμοποιούνται από τα σφαγεία για την ταυτοποίηση των ζώων και της καταγωγής τους, καθώς επίσης και δεδομένα σχετικά με αυτές τις διαδικασίες.3. Τις ζωοτροφές α) εγχώρια παραγωγή κρεατοστεαλεύρων και χρήση τους αναλόγως του ζωικού είδους και του κτηνοτροφικού συστήματος (ιδίως η αναλογία των εγχωρίως παραχθέντων κρεατοστεαλεύρων που χορηγούνται σε βοοειδή και αιγοπρόβατα) 7β) ειασαγωγές κρεατοστεαλεύρων, με προσδιορισμό της χώρας καταγωγής και της χρήσης αναλόγως του ζωικού και του κτηνοτροφικού συστήματος (ιδίως η αναλογία αυτού του κρεατοστεάλευρου που χορηγείται σε βοοειδή και αιγοπρόβατα) 7γ) εξαγόμενα κρεατοστεάλευρα, με προσδιορισμό της χώρας προορισμού.4. Απαγόρευση της χρήσης κρεατοστεαλεύρων α) πλήρης περιγραφή 7β) ημερομηνίες θέσπισης 7γ) πραγματική εφαρμογή, έλεγχος και στοιχεία για τη συμμόρφωση 7δ) πιθανότητες διασταυρούμενης μόλυνσης με άλλες ζωοτροφές.5. Απαγόρευση της χρήσης ειδικών παραπροϊόντων σφαγίων βοοειδών (SBO) και ειδικών υλικών κινδύνου (ΕΥΚ) α) πλήρης περιγραφή 7β) ημερομηνίες θέσπισης 7γ) πραγματική εφαρμογή, έλεγχος και στοιχεία για τη συμμόρφωση.6. Παρακολούθηση των ΜΣΕ με ειδική αναφορά στη ΣΕΒ και στην τρομώδη νόσο των προβάτων α) συχνότητα των κρουσμάτων της ΣΕΒ και της τρομώδους νόσου των προβάτων που έχουν επιβεβαιωθεί εργαστηριακά 7β) κατανομή ανά ηλικία, γεωγραφική κατανομή και χώρες προέλευσης των κρουσμάτων 7γ) συχνότητα των νευρολογικών διαταραχών για τις οποίες οι ΜΣΕ δεν μπορούν να αποκλειστούν για κλινικούς λόγους σε οποιοδήποτε ζωικό είδος 7δ) μεθολογίες και προγράμματα παρακολούθησης και καταχώρησης των κλινικών περιστατικών της ΣΕΒ και της τρομώδους νόσου των προβάτων, συμπεριλαμβανομένης της πληροφόρησης των κτηνοτρόφων, και κτηνίατρων, των υπηρεσιών επιτήρησης και των αρμόδιων αρχών 7ε) κίνητρα για τη δήλωση των κρουσμάτων, καθεστώτα αποζημίωσης και ανταμοιβής 7στ) μεθοδολογίες της εργαστηριακής επιβεβαίωσης και της καταχώρησης των υπόπτων περιστατικών της ΣΕΒ και της τρομώδους νόσου 7ζ) σχετικοί παθογόνοι παράγοντες της ΣΕΒ και της τρομώδους νόσου 7η) υφιστάμενα συστήματα ή προγράμματα για εστιασμένη ενεργό παρακολούθηση.7. Επεξεργασία υποπροϊόντων σφαγής και μεταποίηση ζωοτροφών α) συστήματα επεξεργασίας υποπροϊόντων σφαγής και μεταποίησης ζωοτροφών που χρησιμοποιούνται 7β) είδος των στοιχείων των μονάδων επεξεργασίας και μεταποίησης 7γ) ποσοτικές και ποιοτικές παράμετροι κάθε συστήματος επεξεργασίας για την παραγωγή κρεατοστεαλεύρων και ζωικού λίπους 7δ) γεωγραφικές περιοχές από τις οποίες προέρχονται τα υλικά που υποβάλλονται σε επεξεργασία 7ε) είδος των πρώτων υλών που χρησιμοποιούνται 7στ) παράμετροι για χωριστές γραμμές επεξεργασίας υλικών από υγιή και ύποπτα ζώα 7ζ) συστήματα μεταφοράς και αποθήκευσης των κρεατοστεαλεύρων ή των ζωοτροφών που περιέχουν κρεατοστεάλευρα.8. Σφαγή ζώων σε σχέση με τη ΣΕΒ και την τρομώδη νόσο α) κριτήρια σφαγής των ζώων 7β) ημερομηνία εισαγωγής του καθεστώτος σφαγής και οποιασδήποτε μεταγενέστερης τροποποίησης 7γ) ζώα που σφάζονται (λεπτομέρειες όπως αναφέρονται στο σημείο 1) 7δ) μέγεθος των αγελών στις οποίες έχουν σφαγεί ζώα.


Avis juridique important

|

31977H0243

77/243/ΕΟΚ: Σύσταση της Επιτροπής, της 16ης Μαρτίου 1977, που απευθύνεται στην κυβέρνηση του Βασιλείου των Κάτω Χωρών σχετικά με σχέδιο νόμου με το οποίο υλοποιούνται ορισμένες διατάξεις της οδηγίας 74/561/ΕΟΚ του Συμβουλίου

Επίσημη Εφημερίδα αριθ. L 077 της 25/03/1977 σ. 0043 - 0044

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


title: Σύσταση του Συμβουλίου, της 12ης Ιουλίου 2016, σχετικά με το εθνικό πρόγραμμα μεταρρυθμίσεων της Δανίας για το 2016 και τη διατύπωση γνώμης του Συμβουλίου σχετικά με το πρόγραμμα σύγκλισης της Δανίας για το 2016

text:
               18.8.2016

               EL

               Επίσημη Εφημερίδα της Ευρωπαϊκής Ένωσης

               C 299/87

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 12ης Ιουλίου 2016
   σχετικά με το εθνικό πρόγραμμα μεταρρυθμίσεων της Δανίας για το 2016 και τη διατύπωση γνώμης του Συμβουλίου σχετικά με το πρόγραμμα σύγκλισης της Δανίας για το 2016
   (2016/C 299/21)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΉΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 9 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της Επιτροπής Απασχόλησης,
   Έχοντας υπόψη τη γνώμη της Οικονομικής και Δημοσιονομικής Επιτροπής,
   Έχοντας υπόψη τη γνώμη της Επιτροπής Κοινωνικής Προστασίας,
   Έχοντας υπόψη τη γνώμη της Επιτροπής Οικονομικής Πολιτικής,
   Εκτιμώντας τα ακόλουθα:

               (1)

               Στις 26 Νοεμβρίου 2015, η Επιτροπή εξέδωσε την ετήσια επισκόπηση της ανάπτυξης, με την οποία σηματοδοτήθηκε η έναρξη του Ευρωπαϊκού Εξαμήνου του 2016 για τον συντονισμό των οικονομικών πολιτικών. Οι προτεραιότητες της ετήσιας επισκόπησης της ανάπτυξης εγκρίθηκαν από το Ευρωπαϊκό Συμβούλιο στις 17-18 Μαρτίου 2016. Στις 26 Νοεμβρίου 2015, βάσει του κανονισμού (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου (2), η Επιτροπή εξέδωσε την έκθεση του μηχανισμού επαγρύπνησης, στην οποία η Δανία δεν συγκαταλέγεται μεταξύ των κρατών μελών για τα οποία επρόκειτο να πραγματοποιηθεί εμπεριστατωμένη επισκόπηση.

               (2)

               Η έκθεση χώρας του 2016 για τη Δανία δημοσιεύθηκε στις 26 Φεβρουαρίου 2016. Αξιολογήθηκε η πρόοδος της Δανίας όσον αφορά την υλοποίηση των ειδικών ανά χώρα συστάσεων που είχαν εκδοθεί από το Συμβούλιο στις 14 Ιουλίου 2015 και όσον αφορά την επίτευξη των εθνικών της στόχων στο πλαίσιο της στρατηγικής «Ευρώπη 2020».

               (3)

               Στις 26 Απριλίου 2016, η Δανία υπέβαλε το εθνικό πρόγραμμα μεταρρυθμίσεων για το 2016 και το πρόγραμμα σύγκλισης για το 2016. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (4)

               Κατά τον προγραμματισμό των Ευρωπαϊκών Διαρθρωτικών και Επενδυτικών Ταμείων για την περίοδο 2014-2020 συνυπολογίστηκαν οι σχετικές ειδικές για τη χώρα συστάσεις. Όπως προβλέπεται στο άρθρο 23 του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου (3), όπου είναι αναγκαίο για τη στήριξη της εφαρμογής σχετικών συστάσεων του Συμβουλίου, η Επιτροπή μπορεί να ζητήσει από ένα κράτος μέλος να επανεξετάσει και να προτείνει τροποποιήσεις του οικείου συμφώνου εταιρικής σχέσης και των σχετικών προγραμμάτων. Η Επιτροπή έχει παράσχει περαιτέρω λεπτομέρειες σχετικά με τον τρόπο με τον οποίο προτίθεται να κάνει χρήση της εν λόγω διάταξης σε κατευθυντήριες γραμμές σχετικά με την εφαρμογή των μέτρων που συνδέουν την αποτελεσματικότητα των Ευρωπαϊκών Διαρθρωτικών και Επενδυτικών Ταμείων με τη χρηστή οικονομική διακυβέρνηση.

               (5)

               Η Δανία υπάγεται επί του παρόντος στο προληπτικό σκέλος του συμφώνου Σταθερότητας και Ανάπτυξης. Στο πρόγραμμα σύγκλισης του 2016, η κυβέρνηση σχεδιάζει βελτίωση του ονομαστικού ισοζυγίου, με στόχο την επίτευξη ισοσκελισμένου προϋπολογισμού το 2020. Ο μεσοπρόθεσμος δημοσιονομικός στόχος — διαρθρωτικό έλλειμμα 0,5 % του ΑΕΠ — αναμένεται να επιτευχθεί το 2016. Σύμφωνα με το πρόγραμμα σύγκλισης, ο δείκτης δημόσιου χρέους προς το ΑΕΠ αναμένεται να φθάσει το 35,1 % το 2020. Το μακροοικονομικό σενάριο στο οποίο στηρίζονται οι εν λόγω δημοσιονομικές προβλέψεις κρίνεται εύλογο. Με βάση τις εαρινές προβλέψεις της Επιτροπής του 2016, η Δανία αναμένεται να συμμορφωθεί με τη συνιστώμενη δημοσιονομική προσαρμογή το 2016 και το 2017. Με βάση την αξιολόγηση του προγράμματος σύγκλισης και λαμβάνοντας υπόψη τις εαρινές προβλέψεις της Επιτροπής του 2016, το Συμβούλιο είναι της γνώμης ότι η Δανία αναμένεται να συμμορφωθεί με τις διατάξεις του συμφώνου Σταθερότητας και Ανάπτυξης.

               (6)

               Η εξασφάλιση προσφοράς εργατικού δυναμικού τη στιγμή που παρατηρείται γήρανση του πληθυσμού, αποτελεί προϋπόθεση για τη βιώσιμη ανάπτυξη στη Δανία. Μια σειρά σημαντικών μεταρρυθμίσεων στην αγορά εργασίας τα τελευταία χρόνια αποβλέπουν ειδικότερα στην αύξηση των κινήτρων για εργασία και στη βελτίωση της αποτελεσματικότητας των ενεργών πολιτικών για την αγορά εργασίας. Οι μεταρρυθμίσεις αυτές θα μπορούσαν να συμβάλουν στην επίτευξη του στόχου της Δανίας όσον αφορά την απασχόληση, στο πλαίσιο της στρατηγικής «Ευρώπη 2020», και στη βιωσιμότητα του μοντέλου πρόνοιας της Δανίας. Ωστόσο, ο εθνικός στόχος για την κοινωνική ένταξη, στο πλαίσιο της στρατηγικής «Ευρώπη 2020», που αφορά στη μείωση του αριθμού των ατόμων που ζουν σε νοικοκυριά με πολύ χαμηλή ένταση εργασίας, απέχει πολύ από το να έχει επιτευχθεί. Η ένταξη στην αγορά εργασίας και η βελτίωση των δυνατοτήτων απασχόλησης μη προνομιούχων ομάδων εξακολουθούν να αποτελούν πρόκληση. Αυτό ισχύει ιδιαίτερα για άτομα που προέρχονται από οικογένειες μεταναστών τρίτων χωρών, συμπεριλαμβανομένων αυτών που διαμένουν ήδη για αρκετό καιρό στη Δανία και των νέων με χαμηλό μορφωτικό επίπεδο. Τα μέτρα για την ένταξη στην εργασία που συμφωνήθηκαν στο πλαίσιο των τριμερών διαπραγματεύσεων το 2016, θα μπορούσαν να βελτιώσουν την κατάσταση των νεοαφιχθέντων προσφύγων και μεταναστών. Ωστόσο, θα πρέπει να ληφθούν περαιτέρω μέτρα ώστε να συμπεριληφθούν και άλλες περιθωριοποιημένες ομάδες στην αγορά εργασίας πιο αποτελεσματικά.

               (7)

               Για να διατηρηθεί το σχετικά υψηλό επίπεδο κοινωνικής πρόνοιας που παρέχεται στη Δανία, είναι απαραίτητη η βελτίωση της παραγωγικότητας. Ωστόσο, η αύξηση της παραγωγικότητας συντελείται με αργό ρυθμό κατά τη διάρκεια των δύο τελευταίων δεκαετιών. Μία από τις αιτίες που εντοπίστηκαν είναι η συνεχιζόμενη έλλειψη ανταγωνισμού στον εγχώριο τομέα των υπηρεσιών, και ιδίως στους κλάδους του λιανικού εμπορίου και των κατασκευών. Κατά συνέπεια, η Δανία πρέπει να αυξήσει τις προσπάθειές της για βελτίωση της παραγωγικότητας στον κατασκευαστικό τομέα με την άρση των εμποδίων και τη διασφάλιση αναλογικών συστημάτων αδειοδότησης, στις περιπτώσεις όπου τα συστήματα αυτά θεωρούνται απαραίτητα. Πρέπει, επίσης, να μειώσει τους περιορισμούς σε σχέση με τα καταστήματα λιανικής πώλησης, ιδίως με την εφαρμογή των μεταρρυθμίσεων που παρουσιάστηκαν από την κυβέρνηση.

               (8)

               Το συνολικό επίπεδο των επενδύσεων στη Δανία είναι χαμηλό, από τότε που σημειώθηκε απότομη μείωση των ιδιωτικών επενδύσεων κατά τη διάρκεια της οικονομικής κρίσης. Η κατάσταση αυτή αντανακλά εν μέρει τις χαμηλές επενδύσεις στον κλάδο των κατοικιών μετά την έκρηξη της «φούσκας» των ακινήτων και την αδρανή δυναμικότητα στον τομέα των επιχειρήσεων. Η τόνωση των επενδύσεων θα βοηθούσε στην ενίσχυση της οικονομικής ανάπτυξης και στην αύξηση της παραγωγικότητας στη Δανία. Τα εμπόδια στις επενδύσεις έχουν εντοπιστεί στον τομέα των υπηρεσιών και της έρευνας. Οι τομείς του λιανικού εμπορίου και των κατασκευών αντιμετωπίζουν φραγμούς εισόδου στην αγορά, οι οποίοι με τη σειρά τους επηρεάζουν τον ανταγωνισμό και την αύξηση της παραγωγικότητας. Οι προσπάθειες μετουσίωσης των αποτελεσμάτων της πανεπιστημιακής έρευνας σε επιχειρηματικές καινοτομίες θα μπορούσαν να ενισχυθούν.

               (9)

               Στο πλαίσιο του Ευρωπαϊκού Εξαμήνου, η Επιτροπή προέβη σε ολοκληρωμένη ανάλυση της οικονομικής πολιτικής της Δανίας και τη δημοσίευσε στην έκθεση του 2016 για τη χώρα. Επίσης, αξιολόγησε το πρόγραμμα σύγκλισης και το εθνικό πρόγραμμα μεταρρυθμίσεων, καθώς και τη συνέχεια που δόθηκε στις συστάσεις που είχαν απευθυνθεί προς τη Δανία κατά τα προηγούμενα έτη. Έλαβε υπόψη όχι μόνον τη συνάφειά τους για την άσκηση βιώσιμης δημοσιονομικής και κοινωνικοοικονομικής πολιτικής στη Δανία, αλλά και τη συμμόρφωσή τους με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της ΕΕ, μέσω της συνεκτίμησης στοιχείων σε επίπεδο ΕΕ κατά τη διαμόρφωση μελλοντικών εθνικών αποφάσεων. Οι συστάσεις στο πλαίσιο του Ευρωπαϊκού Εξαμήνου αποτυπώνονται στις συστάσεις 1 και 2 κατωτέρω.

               (10)

               Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σύγκλισης και η γνώμη του (4) αποτυπώνεται ιδιαιτέρως στη σύσταση 1 κατωτέρω.

         ΣΥΝΙΣΤΑ στη Δανία να αναλάβει δράση το 2016 και το 2017 προκειμένου:

               1.

               Να τηρηθεί ο μεσοπρόθεσμος δημοσιονομικός στόχος το 2016 και να επιτευχθεί ετήσια δημοσιονομική προσαρμογή 0,25 % του ΑΕΠ για την επίτευξη του μεσοπρόθεσμου δημοσιονομικού στόχου το 2017.

               2.

               Να ενισχυθούν η παραγωγικότητα και οι επενδύσεις του ιδιωτικού τομέα με την αύξηση του ανταγωνισμού στον εγχώριο τομέα των υπηρεσιών, ιδίως με τη διευκόλυνση της εισόδου στην αγορά στους τομείς του λιανικού εμπορίου και των κατασκευών. Να δοθούν κίνητρα για τη συνεργασία μεταξύ επιχειρήσεων και πανεπιστημίων.

      Βρυξέλλες, 12 Ιουλίου 2016.

            Για το Συμβούλιο

            Ο Πρόεδρος

         P. KAŽIMÍR

      (1)  ΕΕ L 209 της 2.8.1997, σ. 1.

      (2)  Κανονισμός (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (ΕΕ L 306 της 23.11.2011, σ. 25).

      (3)  Κανονισμός (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 (ΕΕ L 347 της 20.12.2013, σ. 320).

      (4)  Δυνάμει του άρθρου 9 παράγραφος 2 του κανονισμού (ΕΚ) αριθ. 1466/97.


title: Σύσταση του Συμβουλίου, της 4ης Οκτωβρίου 2011 , σχετικά με τον διορισμό μέλους της Εκτελεστικής Επιτροπής της Ευρωπαϊκής Κεντρικής Τράπεζας

text:
               11.10.2011

               EL

               Επίσημη Εφημερίδα της Ευρωπαϊκής Ένωσης

               L 265/29

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 4ης Οκτωβρίου 2011
   σχετικά με τον διορισμό μέλους της Εκτελεστικής Επιτροπής της Ευρωπαϊκής Κεντρικής Τράπεζας
   (2011/669/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 283 παράγραφος 2,
   Έχοντας υπόψη το πρωτόκολλο για το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας, και ιδίως το άρθρο 11.2,
   ΣΥΝΙΣΤΑ ΣΤΟ ΕΥΡΩΠΑΪΚΟ ΣΥΜΒΟΥΛΙΟ:
   να διορίσει τον κ. Jörg ASMUSSEN μέλος της Εκτελεστικής Επιτροπής της Ευρωπαϊκής Κεντρικής Τράπεζας για θητεία οκτώ ετών.

      Λουξεμβούργο, 4 Οκτωβρίου 2011.

            Για το Συμβούλιο

            Ο Πρόεδρος

         J. VINCENT-ROSTOWSKI


Avis juridique important

|

31994H0183

ΣΥΣΤΑΣΗ ΤΟΥ ΣΥΜΒΟΥΛΙΟΥ της 21ης Μαρτίου 1994 για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1989) (έβδομο ΕΤΑ) για το οικονομικό έτος 1992

Επίσημη Εφημερίδα αριθ. L 084 της 29/03/1994 σ. 0047 - 0047

ΣΥΣΤΑΣΗ ΤΟΥ ΣΥΜΒΟΥΛΙΟΥ της 21ης Μαρτίου 1994 για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1989) (έβδομο ΕΤΑ) για το οικονομικό έτος 1992 (94/183/ΕΚ)ΤΟ ΣΥΜΒΟΥΛΙΟ ΤΗΣ  ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση Ευρωπαϊκής Κοινότητας, και ιδίως το άρθρο 206,  την τέταρτη σύμβαση ΑΚΕ-ΕΟΚ, που υπογράφηκε στο Λομέ στις 15 Δεκεμβρίου 1989,  την απόφαση 91/482/ΕΟΚ του Συμβουλίου της 25ής Ιουλίου 1991 περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1),  την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητας (2), που υπογράφηκε στις Βρυξέλλες στις 16 Ιουλίου 1990, και ιδίως το άρθρο 33 παράγραφος 3,  το δημοσιονομικό κανονισμό της 29ης Ιουλίου 1991 για το έβδομο Ευρωπαϊκό Ταμείο Αναπτύξεως (3), και ιδίως τα άρθρα 69 μέχρι 77,  Έχοντας εξετάσει το λογαριασμό διαχειρίσεως και τον ισολογισμό της λειτουργίας του Ευρωπαϊκού Ταμείου Αναπτύξεως (1989) (έβδομο ΕΤΑ), που εγκρίθηκαν στις 31 Δεκεμβρίου 1992, καθώς και την έκθεση του Ελεγκτικού Συνεδρίου για το οικονομικό έτος 1992, που  συνοδεύεται από τις απαντήσεις της Επιτροπής (4),  Εκτιμώντας:  ότι, δυνάμει του άρθρου 33 παράγραφος 3 της εσωτερικής συμφωνίας, η απαλλαγή από την ευθύνη για τη διαχείριση του Ευρωπαϊκού Ταμείου Αναπτύξεως (1989) (έβδομο ΕΤΑ), παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου,  ότι, η εκτέλεση των εργασιών του Ευρωπαϊκού Ταμείου Αναπτύξεως (1989) (έβδομο ΕΤΑ), εκ μέρους της Επιτροπής, κατά το οικονομικό έτος 1992, ήταν στο σύνολό της ικανοποιητική,  ΣΥΝΙΣΤΑστο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1989) (έβδομο ΕΤΑ), για το οικονομικό έτος 1992.  Βρυξέλλες, 21 Μαρτίου 1994.  Για το Συμβούλιο Ο Πρόεδρος Γ. ΠΑΠΑΝΤΩΝΙΟΥ  (1) ΕΕ αριθ. L 263 της 19. 9. 1991, σ. 1.  (2) ΕΕ αριθ. L 229 της 17. 8. 1991, σ. 288.  (3) ΕΕ αριθ. L 266 της 21. 9. 1991, σ. 1.  (4) ΕΕ αριθ. C 309 της 16. 11. 1993, σσ. 231 έως 254 και 353 έως 360.


				|

		52013DC0394

			Σύσταση για ΣΥΣΤΑΣΗ ΤΟΥ ΣΥΜΒΟΥΛΙΟΥ προκειμένου να τερματιστεί η κατάσταση υπερβολικού δημοσιονομικού ελλείμματος στην Πορτογαλία /* COM/2013/0394 final - 2013/ () */

			   	Σύσταση
για
ΣΥΣΤΑΣΗ
ΤΟΥ ΣΥΜΒΟΥΛΙΟΥ
προκειμένου
να τερματιστεί
η κατάσταση
υπερβολικού
δημοσιονομικού
ελλείμματος
στην Πορτογαλία
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το
άρθρο 126
παράγραφος 7,
Έχοντας
υπόψη τη
σύσταση της
Ευρωπαϊκής
Επιτροπής,
Εκτιμώντας
τα ακόλουθα:
(1)       Σύμφωνα
με το άρθρο 126 της
Συνθήκης για
τη λειτουργία
της Ευρωπαϊκής
Ένωσης, (ΣΛΕΕ), τα
κράτη μέλη
αποφεύγουν τα
υπερβολικά
δημοσιονομικά
ελλείμματα.
(2)       Το Σύμφωνο
Σταθερότητας
και Ανάπτυξης
βασίζεται στον
στόχο
επίτευξης
υγιών δημόσιων
οικονομικών ως
μέσου
ενίσχυσης των
προϋποθέσεων
για σταθερότητα
των τιμών και
ισχυρή
διατηρήσιμη
ανάπτυξη, ικανή
να συμβάλει
στη δημιουργία
θέσεων
απασχόλησης.
(3)       Στις 2
Δεκεμβρίου 2009, το
Συμβούλιο
αποφάσισε,
σύμφωνα με το
άρθρο 126
παράγραφος 6
της ΣΛΕΕ, ότι η
Πορτογαλία
εμφάνιζε υπερβολικό
έλλειμμα και
εξέδωσε
σύσταση για τη
διόρθωση του
ελλείμματος το
αργότερο μέχρι
το 2013, σύμφωνα με
το άρθρο 126
παράγραφος 7
της ΣΛΕΕ και το
άρθρο 3 του
κανονισμού (ΕΚ)
αριθ. 1467/97[1]
του
Συμβουλίου,
της 7ης Ιουλίου
1997, για την
επιτάχυνση και
τη διασαφήνιση
της εφαρμογής
της διαδικασίας
υπερβολικού
ελλείμματος[2].
(4)       Στις 15
Ιουνίου 2010, η
Επιτροπή
κατέληξε στο
συμπέρασμα ότι
η Πορτογαλία
είχε λάβει
αποτελεσματικά
μέτρα,
συμμορφούμενη
με τη σύσταση
του Συμβουλίου
της 2ας
Δεκεμβρίου 2009
για τη μείωση
του
δημοσιονομικού
ελλείμματος κάτω
από την τιμή
αναφοράς του 3%
του ΑΕΠ, και, ως
εκ τούτου,
έκρινε ότι, στη
δεδομένη
χρονική
περίοδο, δεν ήταν
ανάγκη να
αναληφθεί
καμία
περαιτέρω
ενέργεια στο
πλαίσιο της
διαδικασίας
υπερβολικού
ελλείμματος.
(5)       Στις 9
Οκτωβρίου 2012, το
Συμβούλιο
έκρινε,
σύμφωνα με το
άρθρο 3
παράγραφος 5
του κανονισμού
(ΕΚ) αριθ. 1467/97, ότι
είχαν ληφθεί
αποτελεσματικά
μέτρα αλλά ότι
σημειώθηκαν
απρόβλεπτα
αντίξοα οικονομικά
γεγονότα με
μείζονες
αρνητικές
επιπτώσεις για
τα δημόσια
οικονομικά. Ως
εκ τούτου, το
Συμβούλιο
εξέδωσε
αναθεωρημένη
σύσταση βάσει
του άρθρου 126
παράγραφος 7
της ΣΛΕΕ (η
«αναθεωρημένη
σύσταση ΔΥΕ»)
και συνέστησε
στην
Πορτογαλία να
διορθώσει το
υπερβολικό
έλλειμμα το
αργότερο έως
το 2014.
Προκειμένου να
επανέλθει το
ονομαστικό
δημοσιονομικό
έλλειμμα κάτω
από την τιμή
αναφοράς του 3%
του ΑΕΠ έως το 2014,
ζητήθηκε από
την Πορτογαλία
να επιτύχει
βελτίωση του
διαρθρωτικού
ισοζυγίου της
τάξης του 2,3% του
ΑΕΠ το 2012, 1,6% του
ΑΕΠ το 2013 και 1,3% του
ΑΕΠ το 2014. Οι
ονομαστικοί
στόχοι για το
έλλειμμα
σύμφωνα με τις
ζητούμενες βελτιώσεις
του
διαρθρωτικού
δημοσιονομικού
ισοζυγίου ήταν
5 % του ΑΕΠ για το
2012, 4,5 % του ΑΕΠ για
το 2013 και 2,5 % του
ΑΕΠ για το 2014.
(6)       Οι
πορτογαλικές
αρχές
καλούνται
επίσης να
εφαρμόσουν τα
μέτρα που
εγκρίθηκαν
στον
προϋπολογισμό
του 2012 και στο
συμπλήρωμα
του Μαρτίου,
και να λάβουν
πρόσθετα μέτρα
που
αντιστοιχούν
σε 0,3 % του ΑΕΠ. Η
Πορτογαλία
κλήθηκε να
θεσπίσει
μόνιμα μέτρα
εξυγίανσης που
αντιστοιχούν
τουλάχιστον σε
3 % του ΑΕΠ, και να
τα εντάξει
στον
προϋπολογισμό
του 2013, να
εγκρίνει
συμπληρωματικά
μέτρα σε
περίπτωση
αποκλίσεων,
και να
προβλέψει
μέτρα της
τάξης του 1 ¾% του
ΑΕΠ το 2014, ύστερα
από συνολική
επανεξέταση
των δημόσιων
δαπανών.
Επιπλέον, η
Πορτογαλία θα
πρέπει να
εφαρμόσει τις
απαιτήσεις της
εκτελεστικής
απόφασης του
Συμβουλίου
2011/344/ΕΕ, της 17ης
Μαΐου 2011, για τη χορήγηση
ενωσιακής
χρηματοδοτικής
ενίσχυσης στην
Πορτογαλία ,
καθώς και των
διαδοχικών
τροποποιήσεών
της. Ο νόμος για
το
δημοσιονομικό
πλαίσιο θα
πρέπει να
προσαρμοστεί,
ώστε να
ενσωματώσει
τους κανόνες
δημοσιονομικής
διακυβέρνησης
της ΕΕ και η
Πορτογαλία θα
πρέπει να
συνεχίσει να
επιδιώκει τη
βελτίωση της
διαφάνειας και
του ελέγχου σε
όλα τα στάδια
του
προϋπολογισμού,
καθώς και την
τήρηση του
μεσοπρόθεσμου
δημοσιονομικού
πλαισίου.
(7)       Σύμφωνα
με το άρθρο 3
παράγραφος 5
του κανονισμού
(ΕΚ) αριθ. 1467/97, το
Συμβούλιο
μπορεί να
αποφασίσει,
κατόπιν συστάσεως
της Επιτροπής,
να εκδώσει
αναθεωρημένη
σύσταση
δυνάμει του
άρθρου 126
παράγραφος 7
της ΣΛΕΕ, εάν
έχουν ληφθεί
αποτελεσματικά
μέτρα και εάν μετά
την έκδοση της
αρχικής αυτής
σύστασης προκύψουν
απρόβλεπτα
αντίξοα
οικονομικά
συμβάντα με μείζονες
αρνητικές
επιπτώσεις για
τα δημόσια
οικονομικά. Η
επέλευση
απρόβλεπτων
αντίξοων
οικονομικών
συμβάντων με
μείζονες
αρνητικές
επιπτώσεις
στον προϋπολογισμό
αξιολογείται
σε σχέση με τις
οικονομικές
προβλέψεις επί
των οποίων
βασίζεται η
σύσταση του
Συμβουλίου.
(8)       Σύμφωνα
με το άρθρο 126
παράγραφος 7
της ΣΛΕΕ και το
άρθρο 3 του
κανονισμού (ΕΚ)
αριθ. 1467/97, το
Συμβούλιο υποχρεούται
να απευθύνει
συστάσεις στο
ενδιαφερόμενο
κράτος μέλος
προκειμένου να
τερματίσει την
κατάσταση του
υπερβολικού
ελλείμματος
εντός καθορισμένου
χρονικού
διαστήματος.
Με τη σύσταση
πρέπει να
καθορίζεται
μέγιστη
προθεσμία έξι
μηνών προκειμένου
το
συγκεκριμένο
κράτος μέλος
να λάβει
αποτελεσματικά
μέτρα για τη
διόρθωση του
υπερβολικού
ελλείμματος.
Επιπλέον, με τη
σύσταση για τη
διόρθωση του υπερβολικού
ελλείμματος το
Συμβούλιο
πρέπει να καλεί
το
ενδιαφερόμενο
κράτος μέλος
να επιτύχει ετήσιους
δημοσιονομικούς
στόχους οι
οποίοι, με βάση
τις προβλέψεις
στις οποίες
βασίζεται η
σύσταση,
συνεπάγονται
ελάχιστη
ετήσια
βελτίωση του
διαρθρωτικού
αποτελέσματος,
ήτοι του
κυκλικά
προσαρμοσμένου
δημοσιονομικού
αποτελέσματος,
εξαιρουμένων
των έκτακτων
και λοιπών
προσωρινών
μέτρων, κατά
τουλάχιστον 0,5 %
του ΑΕΠ, ως
σημείο
αναφοράς.
(9)       Με
βάση τις
προβλέψεις
στις οποίες
στηρίζεται η αναθεωρημένη
σύσταση του Οκτωβρίου
του 2012, το
πραγματικό ΑΕΠ
αναμενόταν να
συρρικνωθεί
κατά 3 % και 1 % το 2012
και 2013,
αντίστοιχα. Οι
προοπτικές
μεγέθυνσης
μειώθηκαν
έκτοτε
σημαντικά,
δεδομένου ότι
το τελευταίο
τρίμηνο του 2012 η
επιδείνωση
ήταν
μεγαλύτερη από
την προβλεπόμενη,
τόσο όσον
αφορά την
οικονομική
δραστηριότητα όσο
και ως προς τις
εξελίξεις στην
αγορά εργασίας,
που οδήγησαν
σε πραγματική
συρρίκνωση του
ΑΕΠ κατά 3,2 % το 2012.
Λόγω της
αρνητικής
μεταφοράς από
το 2012 και της
επιδείνωσης
των προοπτικών
ανάπτυξης των εξαγωγικών
αγορών της
Πορτογαλίας,
στην τελευταία
επικαιροποίηση
των
οικονομικών
προοπτικών της
Πορτογαλίας οι
υπηρεσίες της
Επιτροπής
αναθεώρησαν
την πραγματική
αύξηση του ΑΕΠ
προς τα κάτω σε
ποσοστό -2,3 % το 2013.
(10)     Το
έλλειμμα της
γενικής
κυβέρνησης
έφθασε το 2012 σε 6,4 %
του ΑΕΠ,
ποσοστό το
οποίο υπερβαίνει
τον στόχο της
ΔΥΕ της τάξης
του 5,0 %. Το
ονομαστικό
έλλειμμα
επηρεάστηκε
από σειρά
έκτακτων πράξεων
που δεν ήταν
γνωστές κατά
τον χρόνο
διατύπωσης της
σύστασης στο
πλαίσιο της
ΔΥΕ. Οι πράξεις αυτές
περιλαμβάνουν:
την εισφορά
κεφαλαίου στην
κρατική
τράπεζα «CGD» (0,5 % του
ΑΕΠ)· την
επαναδρομολόγηση
από την
κυβέρνηση της
μετατροπής σε
ίδια κεφάλαια
μετοχικών
δανείων από
την Parpública στην SAGESTAMO,
δύο εταιρειών
εκτός
περιμέτρου της
γενικής κυβέρνησης
(0,5 % του ΑΕΠ)· τις
απομειώσεις
που συνδέονται
με τη
μεταβίβαση
περιουσιακών
στοιχείων από
την BPN (0,1 % του ΑΕΠ).
Επιπλέον, με
βάση
γνωμοδότηση
της Eurostat, η πώληση
της άδειας
εκμετάλλευσης
των μεγαλύτερων
αεροδρομίων
της
Πορτογαλίας
αντιμετωπίστηκε
ως μείωση των
ιδίων
κεφαλαίων και,
ως εκ τούτου,
δεν επηρεάζει
το ισοζύγιο
γενικής
κυβέρνησης, σε
αντίθεση με ό,
τι προέβλεπε η
κυβέρνηση στον
προϋπολογισμό
(0,7 % του ΑΕΠ).
Χωρίς να
ληφθεί υπόψη ο
αντίκτυπος των
εν λόγω
έκτακτων
παραγόντων στο
ονομαστικό
ισοζύγιο, το
έλλειμμα
γενικής
κυβέρνησης θα
ανερχόταν σε 4,7 %
του ΑΕΠ, δηλαδή
κάτω από τον στόχο.
(11)     Ο
αυστηρός
έλεγχος των
δαπανών
αντιστάθμισε
την πολύ
χαμηλή απόδοση
των εσόδων
κατά το
τελευταίο τρίμηνο
του έτους, η
οποία
οφειλόταν σε
μακροοικονομικούς
παράγοντες.
Εξοικονόμηση
δαπανών επιτεύχθηκε
κυρίως στις
μισθολογικές
δαπάνες του δημόσιου
τομέα, με τη
μείωση της
απασχόλησης
στο δημόσιο να
προχωρεί με
ρυθμούς
ταχύτερους των
προγραμματιζόμενων,
μέσω του
περιορισμού
της ενδιάμεσης
κατανάλωσης και
του παγώματος
των
δημοσιονομικών
πιστώσεων για
νέα επενδυτικά
σχέδια. Η
εκτέλεση του
προϋπολογισμού
σε
περιφερειακό
και τοπικό
επίπεδο σημείωσε
μεγαλύτερη
πρόοδο από την
αναμενόμενη.
Συνολικά, η
Πορτογαλία
ενέκρινε
μόνιμα μέτρα
εξυγίανσης που
ανέρχονται
σχεδόν σε 6 % του
ΑΕΠ το 2012,
επιπλέον των
μέτρων που απαιτούνται
με βάση την
αναθεωρημένη
σύσταση ΔΥΕ. Σύμφωνα
με τις
προβλέψεις των
υπηρεσιών της
Επιτροπής του
Μαΐου 2013, η
βελτίωση του
διαρθρωτικού
ισοζυγίου
ανήλθε σε 2,4 % του
ΑΕΠ το 2012 σε
σχέση με το 2,3 %
του ΑΕΠ που
απαιτείται
βάσει της
αναθεωρημένης
σύστασης ΔΥΕ.
Λαμβάνοντας
υπόψη την
αναθεώρηση της
αύξησης του
δυνητικού ΑΕΠ
μετά την αναθεωρημένη
σύσταση ΔΥΕ, η
δημοσιονομική
προσπάθεια θα
ήταν
τουλάχιστον 0,2 %
υψηλότερη.
Επιπλέον, η
εκτιμώμενη
μεταβολή του
διαρθρωτικού
ισοζυγίου
επηρεάστηκε
από την
έλλειψη εσόδων
σε σύγκριση με
το σενάριο στο
οποίο
βασίζεται η
σύσταση ΔΥΕ
κατά την εφαρμογή
τυπικών
ελαστικοτήτων
των εσόδων). Οι
ελλείψεις
αυτές ανήλθαν
περίπου σε 0,4 %.
Λαμβάνοντας υπόψη
τα εν λόγω δύο
αποτελέσματα,
η
προσαρμοσμένη
μεταβολή του
διαρθρωτικού
ισοζυγίου
ανήλθε σε 3,0 % του
ΑΕΠ, δηλαδή
ήταν σαφώς
μεγαλύτερη από
την προσπάθεια
που απαιτείται
βάσει της αναθεωρημένης
σύστασης ΔΥΕ.
(12)     Για
το 2013, η
επικαιροποίηση
των προβλέψεων
των υπηρεσιών
της Επιτροπής
του Μαΐου 2013,
προαναγγέλλει
έλλειμμα
γενικής
κυβέρνησης της
τάξης του 5,5 % του
ΑΕΠ, σε
σύγκριση με
τον στόχο του 4,5 %
του ΑΕΠ στην αναθεωρημένη
σύσταση ΔΥΕ. Η
δημοσιονομική
εξυγίανση το 2013
πρέπει να
αντισταθμίσει
σημαντική διολίσθηση
του  αρνητικού
πρωτογενούς
ισοζυγίου που αντανακλά
πιο υποτονικές
εξελίξεις ως
προς την αγορά
εργασίας και
την ανάπτυξη,
καθώς και
συνεχιζόμενη
επανεξισορρόπηση
προς μια
οικονομία περισσότερο
προσανατολισμένη
προς τις
εξαγωγές αλλά
και με
λιγότερο έντονα
στοιχεία
φορολογικών
κινήτρων σε
σύγκριση με
τις προβλέψεις
στις οποίες
στηρίζεται η
αναθεωρημένη
σύσταση.
Επιπλέον, στις 5
Απριλίου, το
Συνταγματικό
Δικαστήριο
ακύρωσε
διάφορα μέτρα
που αντιστοιχούν
σε 0,8 % του ΑΕΠ
και
περιλαμβάνονται
στον προϋπολογισμό
του 2013, τα οποία
πρέπει να
αντισταθμιστούν.
Ειδικότερα, η
απόφαση
αφορούσε την
κατάργηση μιας
εκ των δύο
πρόσθετων
αποδοχών (πριμ)
των εργαζομένων
στον δημόσιο
τομέα, την
περικοπή του 90 %
μιας εκ των δύο
πρόσθετων
αποδοχών για
τους
δικαιούχους συντάξεων
και την
εισαγωγή
εισφορών
κοινωνικής ασφάλισης
για τα
επιδόματα
ανεργίας και
άδειας ασθενείας.

(13)
Σύμφωνα με την
επικαιροποίηση
του Μαΐου 2013 των
προβλέψεων των
υπηρεσιών της
Επιτροπής,  το 2013
η διαρθρωτική
προσπάθεια θα
ανέλθει σε  0,6 %
του ΑΕΠ, δηλ. θα
είναι κατά 1,6 %
του ΑΕΠ
μικρότερη από
την   προσπάθεια
που συνέστησε
το Συμβούλιο.
Ωστόσο, εάν
λάβουμε υπόψη
την προς τα
κάτω
αναθεώρηση της
αύξησης της
δυνητικής
παραγωγής
ημερομηνία
έκδοσης της
αναθεωρημένης
σύστασης ΔΥΕ, η
εκτιμώμενη διαρθρωτική
προσπάθεια το 2013
θα είναι κατά
περίπου 0,2 εκατοστιαίες
μονάδες
υψηλότερη.
Επιπλέον, η
μεταβολή του
διαρθρωτικού
ισοζυγίου
επηρεάζεται
επίσης
σημαντικά από
τη μείωση των
εσόδων (σε
σχέση με την
εξέλιξη του
ΑΕΠ βάσει
τυπικών
ελαστικοτήτων
των εσόδων) η
οποία
ανέρχεται σε
περίπου 0,5%.
Συνολικά, λαμβανομένων
υπόψη των
παραγόντων
αυτών, η
εκτιμώμενη
διαρθρωτική
προσπάθεια θα
αντιστοιχεί σε
1,3 % του ΑΕΠ. Η
αναπροσαρμοσμένη
δημοσιονομική
προσπάθεια
είναι συνεπώς
ελαφρώς
χαμηλότερη της
προσπάθειας
που απαιτείται
βάσει της
αναθεωρημένης
σύστασης ΔΥΕ.
(14)     Η
δημοσιονομική
προσαρμογή το 2013
βασίζεται σε
μόνιμα μέτρα
εξυγίανσης που
αντιστοιχούν
σε 3,5 % του ΑΕΠ,
που
περιλαμβάνουν
τα μέτρα που
προβλέπει ο νόμος
για τον
προϋπολογισμό
του 2013, ο οποίος
πρέπει  να
τροποποιηθεί
με
συμπληρωματικό
προϋπολογισμό
έως τα τέλη
Μαΐου, την
επίσπευση
μέτρων μείωσης
των δαπανών
που
εντοπίστηκαν
στο πλαίσιο της
εξέτασης των
δημόσιων
δαπανών, καθώς
και άλλα μέτρα
προς
αντικατάσταση
των
δημοσιονομικών
μέτρων που
κρίθηκαν αντισυνταγματικά.
Το ύψος των
μέτρων
εξυγίανσης προχωρεί
πέραν αυτών
που
προβλέπονταν
στην αναθεωρημένη
σύσταση ΔΥΕ
τον Οκτώβριο
του 2012. Τα μέτρα περιλαμβάνουν,
μεταξύ άλλων,
την
αναδιάρθρωση
του φόρου
εισοδήματος
φυσικών
προσώπων (PIT) και
την αύξηση των
ειδικών φόρων
κατανάλωσης
και ακίνητης
περιουσίας.
Από πλευράς
δαπανών, τα
μέτρα
προβλέπουν
σημαντική
μείωση του
μισθολογικού
κόστους στον
δημόσιο τομέα
μέσω μείωσης
της
απασχόλησης
και των
πληρωμών για υπερωρίες
και
αποζημιώσεις·
προβλέπεται
επίσης αύξηση
της
αποτελεσματικότητας
όσον αφορά τη
λειτουργία της
δημόσιας
διοίκησης·
χαμηλότερη
ενδιάμεση
κατανάλωση στον
δημόσιο τομέα,
καθώς και
οικονομίες
στον τομέα των
συμπράξεων
δημόσιου και
ιδιωτικού
τομέα (ΣΔΙΤ)·
περαιτέρω
προσπάθειες
εξορθολογισμού
στον τομέα της
υγείας και
στις ΔΕΚΟ· και
επίσπευση των εσόδων
από τα ταμεία
της ΕΕ.
(15)     Σύμφωνα
με την
επικαιροποίηση
των
οικονομικών προοπτικών
της
Πορτογαλίας
από τις
υπηρεσίες της Επιτροπής
τον Μάιο του 2013,
το έλλειμμα
γενικής κυβέρνησης
το 2014 αναμένεται
να μειωθεί σε 4 %
του ΑΕΠ, σε σύγκριση
με το 2,5 % του ΑΕΠ
που αποτελούσε
στόχο στην
αναθεωρημένη
σύσταση τον
Οκτώβριο του 2012.
Η απόκλιση
αυτή αντανακλά
υψηλότερα
ονομαστικά
ελλείμματα
κατά τα
προηγούμενα έτη,
καθώς και πιο
υποτονική
ανάκαμψη της
οικονομίας. Η
διαρθρωτική
προσπάθεια το 2014
προβλέπεται ότι
θα είναι 1,4 % του
ΑΕΠ, ήτοι 0,1 π.μ.
πάνω από την
απαιτούμενη προσπάθεια
που
προβλέπεται
στην
αναθεωρημένη
σύσταση ΔΥΕ. Η
εξέλιξη της
δυνητικής
παραγωγής
μεταξύ των
προβολών στις
οποίες
στηρίζεται η
αναθεωρημένη
σύσταση ΔΥΕ
και της
επικαιροποιημένης
πρόβλεψης θα
προσέθετε 0,1 π.μ.
στην
εκτιμώμενη
δημοσιονομική
προσπάθεια.
Επιπλέον,
λαμβανομένης
υπόψη τυχόν απρόβλεπτης
υστέρησης
εσόδων, η
προσπάθεια  θα
ανερχόταν σε 1,8 %
του ΑΕΠ. Η
προσαρμοσμένη
διαρθρωτική προσπάθεια
το 2014 θα είναι,
συνεπώς, σαφώς
υψηλότερη από
εκείνη που
απαιτείται
βάσει της
αναθεωρημένης
σύστασης ΔΥΕ.
(16)     Οι
προβλέψεις
αυτές
βασίζονται στη
λήψη επιλεκτικών
μέτρων που
αντιστοιχούν
τουλάχιστον σε
2 % του ΑΕΠ. Όσον
αφορά το
σκέλος των
δαπανών, τα
μέτρα αυτά θα
βασίζονται στα
αποτελέσματα
της επανεξέτασης
των δημόσιων
δαπανών η
οποία στοχεύει
στον
εξορθολογισμό
και στον
εκσυγχρονισμό
της δημόσιας
διοίκησης,
στην
αντιμετώπιση
των απολύσεων
ανά
λειτουργήματα
και οντότητες
του δημόσιου
τομέα, στη
βελτίωση της
βιωσιμότητας
του συνταξιοδοτικού
συστήματος και
στην επίτευξη
στοχοθετημένης
εξοικονόμησης
κόστους σε
μεμονωμένα
επιτελικά
υπουργεία.
Κατά τη
διάρκεια του
Απριλίου και
στις αρχές Μαΐου,
η κυβέρνηση
ενέκρινε δέσμη
μόνιμων μέτρων
μείωσης των
δαπανών με
σωρευτικές
αποδόσεις
ύψους 4,7
δισεκατομμυρίων
ευρώ (2,8 % του ΑΕΠ)
κατά την
περίοδο 2013-2014. Η
κυβέρνηση έχει
δρομολογήσει
ευρεία
διαβούλευση με
τους κοινωνικούς
και πολιτικούς
εταίρους με
σκοπό τον πλήρη
καθορισμό και
την υλοποίηση
των εν λόγω
μεταρρυθμίσεων.
Όσον αφορά το
σκέλος των
εσόδων, οι αρχές
προβλέπουν
ολοκληρωμένη
μεταρρύθμιση
του συστήματος
φορολογίας
εισοδήματος
εταιρειών το 2014.
Στόχος είναι
να ενισχυθούν
οι επενδύσεις
και η ανάπτυξη
μέσω της
απλούστευσης
του συστήματος
φορολογίας
εισοδήματος
εταιρειών.
Λόγω του περιορισμένου
δημοσιονομικού
περιθωρίου, η
μεταρρύθμιση
πρέπει να διαμορφωθεί
κατά τρόπο
ουδέτερο ως
προς τα έσοδα.
(17)     Το
ακαθάριστο
δημόσιο χρέος
αυξήθηκε από
108,3 % το 2011 σε 123,6 % του
ΑΕΠ το 2012 και,
σύμφωνα με την
τελευταία επικαιροποίηση
των
οικονομικών
προοπτικών της
Πορτογαλίας
από τις
υπηρεσίες της
Επιτροπής,
αναμένεται να
κορυφωθεί γύρω
στο 124,2 % το 2014,
υπερβαίνοντας,
συνεπώς, την
τιμή αναφοράς
της Συνθήκης
κατά τη
διάρκεια των
προαναφερόμενων
ετών. Η ανοδική
μεταβολή που
προβλέπεται
για το 2012
εξηγείται κυρίως
από τη
στατιστική
επεξεργασία
της μεταβίβασης
των εσόδων
ιδιωτικοποίησης
της Parpública στο κράτος,
καθώς και από
την επίπτωση
της λιγότερο
ευνοϊκής
πορείας του
ΑΕΠ και των
αναθεωρημένων
προβλέψεων για
το έλλειμμα. Η
κυβέρνηση θα
παρουσιάσει διάφορα
μέτρα
προκειμένου να
μετριαστεί η
αύξηση του δείκτη
δημόσιου
χρέους, όπως η
πώληση
αλλοδαπών περιουσιακών
στοιχείων ενός
ταμείου
κοινωνικής ασφάλισης
και η
ολοκλήρωση της
διαδικασίας
των προσπαθειών
ιδιωτικοποίησης.
Μικρό
πρωτογενές
πλεόνασμα
αναμένεται για
το 2014, χάρη στο
εύρος της
δημοσιονομικής
εξυγίανσης και
τις
ευνοϊκότερες
μακροοικονομικές
εξελίξεις.
(18)     Έχουν
ληφθεί
σημαντικά
μέτρα για τη
βελτίωση της διαχείρισης
των δημοσίων
οικονομικών
στην Πορτογαλία.
Ζητήθηκε
επίσης από τις
πορτογαλικές
αρχές να
συνεχίσουν να
βελτιώνουν τη
διαφάνεια και
τον έλεγχο σε
όλα τα στάδια
του
προϋπολογισμού
και σε όλα τα
επίπεδα της
κυβέρνησης.
Τον Δεκέμβριο
του 2012,
τροποποιήθηκε
ο
νόμος-πλαίσιο
για τον προϋπολογισμό
προκειμένου να
ενσωματώσει
τις αρχές του
Συμφώνου
Σταθερότητας
και Ανάπτυξης
και του
Διεθνούς Συμφώνου
Σταθερότητας,
Συντονισμού
και Διακυβέρνησης
στην
Οικονομική και
Νομισματική
Ένωση (δημοσιονομικό
σύμφωνο) και
της «δέσμης των
έξι μέτρων». Μια
πρόσθετη
αναθεώρηση
προβλέπεται
έως τα τέλη του
2013 για την
περαιτέρω
βελτίωση των
δημοσιονομικών
διαδικασιών
και των αρχών
της
δημοσιονομικής
διαχείρισης,
της
λογοδοσίας,
της διαφάνειας
και της απλούστευσης.
Επιπλέον, στα
τέλη
Δεκεμβρίου 2012
υποβλήθηκαν
στο
Κοινοβούλιο
σχέδια νόμων
για τα οικονομικά
των περιφερειών
και της
τοπικής
αυτοδιοίκησης.
Οι νόμοι αυτοί
προβλέπουν τη
βελτίωση των
μηχανισμών
συντονισμού
μεταξύ των
κεντρικών
διοικήσεων
αφενός και των
τοπικών και
περιφερειακών
διοικήσεων
αφετέρου, ένα
πολυετές
δημοσιονομικό
πλαίσιο και
αυστηρότερους
δημοσιονομικούς
κανόνες, καθώς
και την
εφαρμογή των
αρχών του
τροποποιημένου
νόμου-πλαισίου
για τον προϋπολογισμό.
Η Πορτογαλία
έχει επίσης
ενισχύσει τις
προσπάθειές
της για τον
περιορισμό
ενδεχόμενων
υποχρεώσεων
κινώντας μια
εκτεταμένη
διαδικασία
επαναδιαπραγμάτευσης
των συμπράξεων
δημόσιου-ιδιωτικού
τομέα, και ήδη
προβλέπεται
σημαντική
εξοικονόμηση
εσόδων το 2013, ενώ
και η
αναδιάρθρωση
των κρατικών
επιχειρήσεων
προχωρεί με
ικανοποιητικό
ρυθμό. Σε τομεακό
επίπεδο, οι
δημόσιες
επιχειρήσεις
πέτυχαν λειτουργική
ισορροπία έως
τα τέλη του 2012
και η
αποτελεσματικότητά
τους
αναμένεται να
βελτιωθεί
περαιτέρω στο
μέλλον. Οι
αρχές
εξετάζουν
τρόπους για τη
διαχείριση του
επαχθούς
χρέους των
κρατικών
επιχειρήσεων.
Οι
μεταρρυθμίσεις
αυτές
φανερώνουν
σημαντική δέσμευση
όσον αφορά τη
βιωσιμότητα
των δημόσιων
οικονομικών μεσοπρόθεσμα.

(19)     Σύμφωνα
με τις
υπηρεσίες της
Επιτροπής κατά
την τελευταία
επικαιροποίηση
των
οικονομικών
προοπτικών, η
Πορτογαλία δεν
θα επιτύχει
τους ονομαστικούς
δημοσιονομικούς
στόχους που
ορίζονται στη σύσταση
του Συμβουλίου
της 9ης
Οκτωβρίου 2012.
Ωστόσο, λαμβάνοντας
υπόψη την
απόκλιση των
οικονομικών εξελίξεων
σε σχέση με το
μακροοικονομικό
σενάριο στο
οποίο
βασίζεται η
αναθεωρημένη
σύσταση του Συμβουλίου,
φαίνεται ότι η
Πορτογαλία
έχει αναλάβει
αποτελεσματική
δράση που
συνιστά
ικανοποιητική
πρόοδο όσον
αφορά τη
διόρθωση του
υπερβολικού
ελλείμματος το
2012 και το 2013, εντός
των ορίων που
καθορίστηκαν από
το Συμβούλιο
στις 9
Οκτωβρίου 2012.
Ειδικότερα, η
Πορτογαλία
έλαβε
σημαντικά
μέτρα
εξυγίανσης που
ανέρχονται
σχεδόν σε 6 % του
ΑΕΠ το 2012 και σε 3 ½%
του ΑΕΠ το 2013. Η
διαρθρωτική
προσπάθεια που
καταβλήθηκε το
2012, διορθωμένη με
βάση το
δυνητικό
προϊόν
παραγωγής και
την υστέρηση
των εσόδων,
ήταν πολύ
υψηλότερη από
την προσπάθεια
που ορίζεται
στην αναθεωρημένη
σύσταση ΔΥΕ. Το
2013, η διαρθρωτική
προσπάθεια
αναμένεται να
υπολείπεται
της
απαιτούμενης προσπάθειας,
κυρίως λόγω
των δυσμενών
οικονομικών
εξελίξεων,
καθώς και λόγω
της
ημερομηνίας
λήψης απόφασης
του
συνταγματικού
δικαστηρίου
της χώρας, ήδη
εντός του
δημοσιονομικού
έτους, γεγονός
που κατέστησε δύσκολη
την εξεύρεση
υποκατάστατων
μέτρων ίσης διαρθρωτικής
ποιότητας. Το 2014,
αναμένεται ότι
η διαρθρωτική
προσπάθεια θα
υπερβαίνει και
πάλι την απαιτούμενη
προσπάθεια.
Λαμβανομένων
υπόψη όλων αυτών
των παραγόντων
και με βάση την
ευελιξία που
επιτρέπει το
σύμφωνο
σταθερότητας
και ανάπτυξης,
κρίνεται δικαιολογημένη
η χορήγηση
ενός επιπλέον
έτους για τη
διόρθωση του
υπερβολικού
ελλείμματος.
(20)     Η
έγκριση
παράτασης ενός
έτους για τη
διόρθωση του
υπερβολικού ελλείμματος
θα απαιτούσε
ενδιάμεσους
στόχους για το
ονομαστικό
έλλειμμα της
τάξης του 5,5 % του
ΑΕΠ το 2013, του 4,0 %
του ΑΕΠ το 2014 και
του 2,5 % του ΑΕΠ
το 2015, ποσοστά τα
οποία, με βάση
την πλέον
πρόσφατη
επικαιροποίηση
των
οικονομικών
προοπτικών της
Πορτογαλίας
από τις
υπηρεσίες της
Επιτροπής, είναι
συνεπή με τη
βελτίωση του
διαρθρωτικού
δημοσιονομικού
αποτελέσματος
της τάξης του 0,6 %
του ΑΕΠ το 2013, 1,4 %
του ΑΕΠ το 2014 και
0,5 % του ΑΕΠ το 2015.
Το τελευταίο
ποσοστό
αντιστοιχεί
στην ελάχιστη
απαιτούμενη
βελτίωση βάσει
του άρθρου 5
παράγραφος 1 του
κανονισμού (ΕΚ)
αριθ. 1466/97 του
Συμβουλίου της
7ης Ιουλίου 1997[3].
Παράλληλα με
την τακτική
επανεξέταση
του προγράμματος
οικονομικής
προσαρμογής
της Πορτογαλίας,
όπως ορίζει η
εκτελεστική
απόφαση 2011/344/ΕΕ
του
Συμβουλίου, θα
πραγματοποιείται
ανά τρίμηνο
έλεγχος της
προόδου
εφαρμογής των
δεσμεύσεων της
χώρας στο
πλαίσιο της
διαδικασίας
υπερβολικού
ελλείμματος.
(21)     Η
Πορτογαλία
πληροί τις
προϋποθέσεις
παράτασης της
προθεσμίας που
προβλέπεται
για τη διόρθωση
του
υπερβολικού
ελλείμματος
γενικής κυβέρνησης,
όπως ορίζεται
στο άρθρο 3
παράγραφος 5
του κανονισμού
(ΕΚ) αριθ. 1467/97 για
την επιτάχυνση
και τη διασαφήνιση
της εφαρμογής
της
διαδικασίας
υπερβολικού
ελλείμματος,
ΣΥΝΙΣΤΑ:
(1)
Οι
πορτογαλικές
αρχές οφείλουν
να θέσουν
τέλος στην
παρούσα
κατάσταση
υπερβολικού
ελλείμματος το
αργότερο ως το
2015.
(2)
Οι
πορτογαλικές
αρχές θα
πρέπει να
μειώσουν τους ονομαστικούς
στόχους για το
έλλειμμα σε 5,5 %
του ΑΕΠ το 2013, σε
4,0 % του ΑΕΠ το 2014
και σε 2,5 % του
ΑΕΠ το 2015, στόχοι
οι οποίοι
συνάδουν με τη
βελτίωση του
διαρθρωτικού
ισοζυγίου κατά
0,6 % του ΑΕΠ το 2013, 1,4 %
του ΑΕΠ το 2014 και
0,5 % του ΑΕΠ το 2015,
με βάση την
επικαιροποίηση
των
οικονομικών
προοπτικών της
Πορτογαλίας
από τις
υπηρεσίες της
Επιτροπής το 2013.
(3)
Οι
πορτογαλικές
αρχές θα
πρέπει να
εφαρμόσουν μέτρα
που να
ανέρχονται σε 3 ½%
του ΑΕΠ για τη
συγκράτηση του
ελλείμματος
του 2013 σε 5,5 % του
ΑΕΠ. Πρόκειται,
μεταξύ άλλων,
για τα μέτρα
που
προβλέπονται
στον νόμο για
τον
προϋπολογισμό
του 2013, καθώς και
για επιπλέον
μειώσεις των
δαπανών για
τους μισθούς,
για τη
βελτίωση της
αποτελεσματικότητας
της λειτουργίας
της δημόσιας
διοίκησης, για
τη μείωση της
δημόσιας
κατανάλωσης
και για την
καλύτερη χρήση
των κονδυλίων
της ΕΕ.
(4)
Οι
πορτογαλικές
αρχές
οφείλουν, ύστερα
από τη
συνολική
εξέταση των
δημόσιων δαπανών,
να εγκρίνουν
μόνιμα μέτρα
εξυγίανσης που
να αντιστοιχούν
τουλάχιστον σε
2 % του ΑΕΠ, με
σκοπό την
επίτευξη
ονομαστικού
ελλείμματος
ίσου με 4 % του
ΑΕΠ το 2014. Τα
μέτρα αυτά
πρέπει να
αποσκοπούν
στον εξορθολογισμό
και στον
εκσυγχρονισμό
της δημόσιας διοίκησης,
στην
αντιμετώπιση
των απολύσεων
όσον αφορά τα λειτουργήματα
και τις οντότητες
του δημόσιου
τομέα, στη
βελτίωση της
βιωσιμότητας
του
συνταξιοδοτικού
συστήματος και
στην επίτευξη
στοχοθετημένης
εξοικονόμησης
κόστους σε
μεμονωμένα
επιτελικά
υπουργεία.
(5)
Οι
πορτογαλικές
αρχές θα
πρέπει να
θεσπίσουν τα αναγκαία
μόνιμα μέτρα
εξυγίανσης
ώστε να
επιτευχθεί, το
2015, ο στόχος για
έλλειμμα της
τάξης του 2,5 % του
ΑΕΠ.
(6)
Η
πορτογαλική
κυβέρνηση
πρέπει να
λάβει αποτελεσματικά
μέτρα για την
εφαρμογή της
παρούσας σύστασης
έως την 1η
Οκτωβρίου 2013 και,
σύμφωνα με το άρθρο
10 παράγραφος 2
στοιχείο α) του
κανονισμού (ΕΚ)
αριθ...../2013 του
Ευρωπαϊκού
Κοινοβουλίου
και του Συμβουλίου,
να υποβάλει
αναλυτική
έκθεση σχετικά
με την
προβλεπόμενη
στρατηγική
εξυγίανσης για
την επίτευξη
των στόχων.
Η
Πορτογαλία θα
πρέπει επίσης
να διατηρήσει
τον ρυθμό των
μεταρρυθμίσεων
κατά τη
διαχείριση των
δημοσίων
οικονομικών,
με την
τροποποίηση
του νόμου-πλαισίου
για τον
προϋπολογισμό
έως τα τέλη του
2013, ώστε να
επιτύχει την
περαιτέρω
ενίσχυση των
δημοσιονομικών
διαδικασιών
και των αρχών της
δημοσιονομικής
διαχείρισης,
της
λογοδοσίας, της
διαφάνειας και
της
απλούστευσης.
Να συνεχίσει να
καταβάλει
προσπάθειες
για τον
περιορισμό ενδεχόμενων
υποχρεώσεων
που απορρέουν
από τις
κρατικές
επιχειρήσεις
και από τις
συμπράξεις
δημόσιου και
ιδιωτικού
τομέα.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               ΕΕ
L 209, της 2.8.1997, σ. 6.
[2]               Όλα
τα έγγραφα που
αφορούν τη
διαδικασία
υπερβολικού
ελλείμματος
της Πορτογαλίας
διατίθενται
στη διεύθυνση:
http://ec.europa.eu/economy_finance/economic_governance/sgp/deficit/countries/portugal_en.htm
[3]               ΕΕ
L 209, της 2.8.1997, σ. 5.


title: Σύσταση της Επιτροπής, της 28ης Απριλίου 2010 , σχετικά με την πρωτοβουλία κοινού προγραμματισμού στην έρευνα με τίτλο Γεωργία, επισιτιστική ασφάλεια και κλιματική αλλαγή

text:
               4.5.2010

               EL

               Επίσημη Εφημερίδα της Ευρωπαϊκής Ένωσης

               L 111/27

         ΣΫΣΤΑΣΗ ΤΗΣ ΕΠΙΤΡΟΠΉΣ
   της 28ης Απριλίου 2010
   σχετικά με την πρωτοβουλία κοινού προγραμματισμού στην έρευνα με τίτλο «Γεωργία, επισιτιστική ασφάλεια και κλιματική αλλαγή»
   (2010/253/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 181,
   Εκτιμώντας τα ακόλουθα:

               (1)

               Οι τομείς της γεωργίας και της δασοκομίας είναι ιδιαίτερα εκτεθειμένοι στην κλιματική αλλαγή επειδή εξαρτώνται άμεσα από τις κλιματικές συνθήκες, ενώ οι εκπομπές από τις αγροτικές δραστηριότητες στην Ένωση αντιπροσωπεύουν το 14 % των παγκόσμιων εκπομπών αερίων θερμοκηπίου.

               (2)

               Η κλιματική αλλαγή αποτελεί μία από τις κυριότερες προκλήσεις που πρέπει να αντιμετωπίσει η γεωργία προκειμένου να θρέψει τον πληθυσμό της γης, ο οποίος μέχρι το 2050 αναμένεται να ανέλθει στα 9 δισεκατ.

               (3)

               Η παγκόσμια ζήτηση για τρόφιμα αναμένεται να αυξηθεί κατά 50 % μέχρι το 2030 και να έχει διπλασιαστεί μέχρι το 2050, ενώ προβλέπεται και ταυτόχρονη έντονη αύξηση της ζήτησης βιομάζας για μη επισιτιστικούς σκοπούς.

               (4)

               Η γεωργία και η δασοκομία αντιμετωπίζουν έντονα αυξανόμενη ζήτηση βιομάζας για μη επισιτιστικούς σκοπούς που υποκινείται από προσπάθειες περιορισμού των επιπτώσεων σε άλλους κλάδους και από την ανάγκη μετάβασης σε οικονομία χαμηλών επιπέδων ανθρακούχων εκπομπών.

               (5)

               Τα παγκόσμια αποθέματα ορισμένων βασικών ειδών διατροφής έχουν μειωθεί και η κορύφωση των τιμών των τροφίμων, σαν και αυτήν που παρατηρήθηκε το 2008, είναι πιθανόν να καταστεί συχνότερη, εάν η αυξανόμενη ζήτηση δεν μπορεί να καλυφθεί με συνέπεια από την προσφορά.

               (6)

               Η κλιματική αλλαγή μπορεί να επηρεάσει την απόδοση των καλλιεργειών, τη διαχείριση του ζωικού κεφαλαίου και τη γεωγραφική θέση της παραγωγής και να έχει σημαντικές επιπτώσεις στο γεωργικό εισόδημα, στη χρήση των γαιών και στις αγροτικές οικονομίες σε ορισμένες περιφέρειες της Ένωσης.

               (7)

               Ο αγροτικός κλάδος τροπικών και υποτροπικών χωρών, ιδίως στην Αφρική νοτίως της Σαχάρας, είναι ιδιαίτερα ευάλωτος στην κλιματική αλλαγή και κάθε μεγάλη επισιτιστική κρίση στις εν λόγω περιοχές μπορεί να έχει επιπτώσεις στην Ευρώπη.

               (8)

               Απαιτούνται συντονισμένες δράσεις προκειμένου οι εν λόγω συνδυασμένοι κίνδυνοι να μην οδηγήσουν σε ανεπανόρθωτες ζημιές και για να επιτευχθεί βιώσιμη προσφορά τροφίμων υπό μεταβαλλόμενες κλιματικές συνθήκες.

               (9)

               Η παρούσα πρωτοβουλία κοινού προγραμματισμού αφορά επίσης και την εξέλιξη της κοινής γεωργικής πολιτικής.

               (10)

               Κατά τη συνεδρίαση της 3ης Δεκεμβρίου 2009, το Συμβούλιο «Ανταγωνιστικότητα» αναγνώρισε τη «Γεωργία, επισιτιστική ασφάλεια και κλιματική αλλαγή» ως πεδίο στο οποίο ο κοινός προγραμματισμός θα προσέδιδε σημαντική προστιθέμενη αξία στις τρέχουσες, αποσπασματικές προσπάθειες των κρατών μελών στον τομέα της έρευνας. Ως εκ τούτου, ενέκρινε συμπεράσματα στα οποία αναγνωρίζει την ανάγκη δρομολόγησης μιας πρωτοβουλίας κοινού προγραμματισμού επί του θέματος και κάλεσε την Επιτροπή να συνεισφέρει στην ανάληψή της. Επιπλέον, το Συμβούλιο επιβεβαίωσε εκ νέου ότι ο κοινός προγραμματισμός είναι μια διαδικασία της οποίας ηγούνται τα κράτη μέλη και όπου η Επιτροπή ενεργεί ως διαμεσολαβητής.

               (11)

               Ο κοινός προγραμματισμός της έρευνας στον τομέα της γεωργίας, της επισιτιστικής ασφάλειας και της κλιματικής αλλαγής θα ενθαρρύνει την ομαδοποίηση των δεξιοτήτων, της γνώσης και των πόρων, με στόχο την προώθηση της έρευνας για την αντιμετώπιση, αφενός της πρόκλησης της επισιτιστικής ασφάλειας και, αφετέρου, της απειλής που συνιστούν η κλιματική αλλαγή, η παγκόσμια δημογραφική αύξηση και η ζήτηση για τρόφιμα και βιομάζα για μη επισιτιστικούς σκοπούς.

               (12)

               Προκειμένου να επιτευχθούν οι στόχοι που τίθενται στην παρούσα σύσταση, τα κράτη μέλη πρέπει να συνεργαστούν με την Επιτροπή στη διερεύνηση του ενδεχομένου ανάληψης πρωτοβουλιών εκ μέρους της ώστε να βοηθηθούν τα κράτη μέλη στην κατάρτιση και υλοποίηση του στρατηγικού ερευνητικού θεματολογίου. Τα κράτη μέλη πρέπει επίσης να συνεργαστούν με τη μόνιμη επιτροπή γεωργικής έρευνας για να εξασφαλίσουν ότι οι δραστηριότητες κοινού προγραμματισμού συντονίζονται με το ευρύτερο θεματολόγιο της γεωργικής έρευνας.

               (13)

               Προκειμένου η Επιτροπή να υποβάλει έκθεση στο Ευρωπαϊκό Κοινοβούλιο και στο Συμβούλιο, τα κράτη μέλη πρέπει να υποβάλλουν τακτικά στην Επιτροπή εκθέσεις σχετικά με την πρόοδο της εν λόγω πρωτοβουλίας κοινού προγραμματισμού,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

               1.

               Τα κράτη μέλη ενθαρρύνονται να αναπτύξουν κοινή θεώρηση του τρόπου με τον οποίο η συνεργασία και ο συντονισμός στον τομέα της έρευνας στο επίπεδο της Ένωσης μπορούν να αντιμετωπίσουν την πρόκληση της επισιτιστικής ασφάλειας και την απειλή που συνιστούν η κλιματική αλλαγή, η αύξηση του παγκόσμιου πληθυσμού και η ζήτηση για τρόφιμα και βιομάζα για μη επισιτιστικούς σκοπούς.

               2.

               Τα κράτη μέλη ενθαρρύνονται να καταρτίσουν κοινό στρατηγικό ερευνητικό θεματολόγιο, στο οποίο θα καθορίζονται οι μεσομακροπρόθεσμες ερευνητικές ανάγκες και οι στόχοι στον τομέα της επισιτιστικής ασφάλειας μέσω προσαρμογής στις επιπτώσεις της κλιματικής αλλαγής στη γεωργία και ελαχιστοποίησής τους. Το στρατηγικό ερευνητικό θεματολόγιο πρέπει να περιέχει σχέδιο υλοποίησης, στο οποίο θα καθορίζονται προτεραιότητες και χρονοδιαγράμματα και θα εξειδικεύονται οι δράσεις, τα μέσα και οι πόροι που απαιτούνται για την υλοποίησή του.

               3.

               Τα κράτη μέλη ενθαρρύνονται να συμπεριλάβουν τις ακόλουθες δράσεις στο στρατηγικό ερευνητικό θεματολόγιο και στο σχέδιο υλοποίησης:

                           α)

                           εντοπισμός και ανταλλαγή πληροφοριών σχετικά με συναφή εθνικά προγράμματα και ερευνητικές δραστηριότητες·

                           β)

                           ενίσχυση κοινών αναλύσεων προοπτικής και ικανοτήτων αξιολόγησης τεχνολογίας προκειμένου να εξασφαλιστεί η συνεχής παρακολούθηση των αναδυόμενων και νέων απειλών και η τακτική δημοσίευση σχετικών εκθέσεων·

                           γ)

                           ανταλλαγή πληροφοριών, πόρων, βέλτιστων πρακτικών, μεθοδολογιών και κατευθυντήριων γραμμών·

                           δ)

                           εντοπισμός πεδίων ή ερευνητικών δραστηριοτήτων που θα ωφελούνταν από τον συντονισμό ή τις κοινές προσκλήσεις υποβολής προτάσεων ή την ομαδοποίηση πόρων·

                           ε)

                           καθορισμός των διαδικασιών διεξαγωγής κοινής έρευνας στα πεδία που αναφέρονται στο στοιχείο δ)·

                           στ)

                           κατά περίπτωση, από κοινού χρήση υφιστάμενων ερευνητικών υποδομών ή ανάπτυξη νέων τεχνικών μέσων·

                           ζ)

                           εξαγωγή και διάδοση της γνώσης, της καινοτομίας και των διεπιστημονικών προσεγγίσεων σε άλλες περιοχές της Ευρώπης και παγκοσμίως και εξασφάλιση της αποτελεσματικής χρήσης των αποτελεσμάτων της έρευνας για την ενίσχυση της ευρωπαϊκής ανταγωνιστικότητας και χάραξης πολιτικής·

                           η)

                           ενθάρρυνση της στενότερης συνεργασίας ανάμεσα στο δημόσιο και τον ιδιωτικό τομέα, καθώς και της ανοικτής καινοτομίας μεταξύ διάφορων επιχειρηματικών κλάδων·

                           θ)

                           συνυπολογισμός των μεταβαλλόμενων αναγκών των καταναλωτών και εκείνων του κλάδου των γεωργικών προϊόντων διατροφής στην Ένωση κατά τον καθορισμό των στόχων των συναφών προγραμμάτων.

               4.

               Τα κράτη μέλη ενθαρρύνονται να συστήσουν κοινή διαχειριστική δομή στον τομέα της γεωργίας, της επισιτιστικής ασφάλειας και της κλιματικής αλλαγής, με την εντολή να καθορίσει κοινούς όρους, κανόνες και διαδικασίες συνεργασίας και συντονισμού και να παρακολουθεί την υλοποίηση του στρατηγικού ερευνητικού θεματολογίου.

               5.

               Τα κράτη μέλη ενθαρρύνονται να υλοποιήσουν από κοινού το στρατηγικό ερευνητικό θεματολόγιο, μεταξύ άλλων και διαμέσου των εθνικών ερευνητικών προγραμμάτων τους ή άλλων εθνικών ερευνητικών δραστηριοτήτων.

               6.

               Τα κράτη μέλη ενθαρρύνονται να συνεργαστούν με την Επιτροπή με στόχο τη διερεύνηση του ενδεχομένου ανάληψης πρωτοβουλιών εκ μέρους της για να βοηθηθούν τα κράτη μέλη στην κατάρτιση και υλοποίηση του στρατηγικού ερευνητικού θεματολογίου, καθώς και τον συντονισμό των κοινών προγραμμάτων με άλλες πρωτοβουλίες της Ένωσης στον εν λόγω τομέα.

               7.

               Τα κράτη μέλη ενθαρρύνονται να συνεργαστούν με την Επιτροπή για να εξετάσουν πιθανούς τρόπους συμμετοχής του γεωργικού κλάδου και άλλων ενδιαφερόμενων στην εφαρμογή των αποτελεσμάτων που θα επιτευχθούν, καθώς και τρόπους καλύτερης ένταξης της πρωτοβουλίας κοινού προγραμματισμού στη διαμόρφωση της κοινής γεωργικής πολιτικής.

               8.

               Τα κράτη μέλη ενθαρρύνονται να συνεργαστούν με την Επιτροπή για να χρησιμοποιήσουν όλα τα συναφή μέσα της πολιτικής για την καινοτομία προκειμένου να διευκολύνουν τη μετατροπή των ερευνητικών αποτελεσμάτων σε προϊόντα και υπηρεσίες, και ιδίως προκειμένου να καταστούν όλες οι μορφές καινοτομίας προσιτές στις μικρές και μεσαίες επιχειρήσεις, συμπεριλαμβανομένων και των αγροτών.

               9.

               Τα κράτη μέλη ενθαρρύνονται να συνεργαστούν με την Επιτροπή για να εξετάσουν πιθανές μορφές διαβούλευσης και συνεργασίας στον εν λόγω τομέα με τους ενδεικνυόμενους φορείς ή ομάδες σε διεθνές επίπεδο.

               10.

               Τα κράτη μέλη ενθαρρύνονται να συνεργαστούν με τη μόνιμη επιτροπή γεωργικής έρευνας για να εξασφαλίσουν τον συντονισμό των δραστηριοτήτων κοινού προγραμματισμού με το ευρύτερο θεματολόγιο της γεωργικής έρευνας.

               11.

               Τα κράτη μέλη ενθαρρύνονται να υποβάλλουν τακτικά στην Επιτροπή εκθέσεις σχετικά με την πρόοδο της εν λόγω πρωτοβουλίας κοινού προγραμματισμού.

      Βρυξέλλες, 28 Απριλίου 2010.

            Για την Επιτροπή

         Máire GEOGHEGAN-QUINN

            Μέλος της Επιτροπής